Rock ' N ' Roll Monuments - INTERVIEW : KENJI DAMO SUZUKI\nINTERVIEW : KENJI DAMO SUZUKI\nThursday, 08 June 2017 10:59\nΑν ισχυριστώ πως δεν ήμουν προετοιμασμένος για μια από τις πιο… «ψυχεδελικές» συνομιλίες της εικοσιπεντάχρονης πορείας μου ως συνεντευκτής, θα πω ψέματα!\nΣυνομιλεί και καταγράφει ο Χρήστος Κισατζεκιάν\nΌμως εγώ ο ίδιος ομολογώ δημοσίως πως δεν γνώριζα το βαθμό του αλλόκοσμου της ολιστικής περσόνας του Damo Suzuki και ιδού λοιπόν τα αποτελέσματα αυτής της προσπάθειας που καταρχάς μας ήθελε να ανεχόμαστε εκατέρωθεν τέσσερεις απανωτές πτώσεις της τηλεφωνικής γραμμής, για να καταλήξουμε τελικά στην παραδοσιακή γραφή. Παρότι λοιπόν οι ερωτήσεις μου ήταν συνειδητά και εξαρχής… «διαφορετικές», σε άλλο μήκος κύματος, όπως θα ανακαλύψτε υπήρξαν και κάποιες στιγμές που έπιασα «χιόνια» και η μπάλα χάθηκε για λίγο… Εμπειρία!\nΟ οικουμενικός κάτοικος του Πλανήτη Γη θα’ναι κοντά μας 13 (Αθήνα) και 14 Ιούνη (Θεσσαλονίκη) για δυο παραστάσεις. Βέβαια το ερώτημα παραμένει: θα’ ναι «κοντά μας» άραγε; Ή θα ίπταται στα όρια του συνειδητού κόσμου;;; Λίγες μέρες έμειναν μονάχα για να απαντηθεί η απορία μας.\nΣπίτι σου είναι το παντού και το πουθενά. Και κατά την ταπεινή μου άποψη, αυτό θα ήταν το ιδεατό για όλους μας σε αυτόν τον πλανήτη!... Όμως κάποιος, κάποτε, αποφάσισε να βάλει σύνορα & ταμπέλες... Πιστεύεις ότι η Μουσική ως Διεθνής Γλώσσα είναι ο μόνος ευγενικός τρόπος ώστε η ανθρωπότητα να επανενωθεί χωρίς όρια & φραγμούς;\n«Όχι. Δεν είναι μόνο η μουσική που κατέχει αυτή τη δύναμη, μα όλη η δημιουργική ενέργεια έχει τη δυνατότητα να καταστρέψει το αντίθετό της, την κακή ενέργεια. Κι αυτό μπορεί να προέρχεται από το Θεό τον ίδιο. Ο άνθρωπος από μόνος του στην αρχή δεν ήταν κακός. Ήταν η ενέργεια πίσω από αυτό το σύστημα κακή από τότε που η Nimrod έχτισε το πρώτο βασίλειο σε αυτόν τον πλανήτη, τρεις γενιές μετά από τον κατακλυσμό του Νώε που είχε καταστρέψει τα πάντα».\nΜάλιστα. Να ρωτήσω τώρα αν έχεις πραγματικά εφεύρει μια πρωτόλεια γλώσσα ως ερμηνευτής που πηγάζει από την Εποχή του Λίθου (Stone Age). Κάνω λάθος δηλαδή ή πράγματι γέννησες μια ολόδική σου γλώσσα επικοινωνίας με συγκεκριμένο λεξιλόγιο και συντακτικό;\n«Θα έλεγα πως ναι, κατά κάποιο τρόπο εφηύρα αυτό το είδος γλώσσας αφού ανέκαθεν θεωρούσα πως το κυρίως λυρικό κομμάτι ενός τραγουδιού έχει μια εντελώς διαφορετική υπόσταση και σημασία από τη μουσική αυτή καθαυτή. Ουσιαστικά τι κάνω; Χρησιμοποιώ τη δική μου γλώσσα για να καλέσω τους ανθρώπους να δημιουργήσουν τη δική τους ιστορία κατά τη διάρκεια της παράστασής μου. Δεν χρειάζομαι αυτούσιους κατανοητούς στίχους για να περάσω τα μηνύματά μου λοιπόν. Η μουσική είναι από μόνη της το ένα και μοναδικό μήνυμα».\nΌντας Ιάπωνας ως καταγωγή, από τη μια παραμένεις Ιάπωνας, μα πάνω από όλα, υπήρξες ένας σύγχρονος Νομάδας της Υφηλίου. Αναρωτιέμαι λοιπόν αν αναγνωρίζεις το γεγονός του ότι το έθνος σας ανέκαθεν διατηρούσε μια από τις πιο ισχυρές εθνικές ταυτότητες της Γης, συνειδητά, ως και σήμερα. Κι αν ναι, πώς νιώθεις γι 'αυτό ως…Νομάδας;\n«Δεν νομίζω ότι η Ιαπωνία χρειάζεται μια ισχυρή ταυτότητα. Αν κάνεις ένα ταξίδι στην Ιαπωνία, θα το ανακαλύψεις αυτό κι από μόνος σου. Η εθνική ταυτότητα δεν δημιουργείται με τεχνητά μέσα, δεν γίνεται με πολιτικά ή οικονομικά εργαλεία. Πρέπει να προέρχεται φυσικά από τη μακρά παράδοση και τη ζωή των ντόπιων. Διαφορετικά, δεν είναι αρκετά ισχυρή. Θεωρείς την Ιαπωνική εθνότητα λοιπόν ως μια από τις ισχυρότερες; Κατά την δική μου άποψη, δεν υπάρχει λόγος να προσπαθείς να είσαι ο καλύτερος των καλυτέρων. Άλλωστε την ταυτότητα δεν μπορείς να συγκρίνεις με οποιαδήποτε άλλη ταυτότητα ως ισχυρότερη ή ασθενέστερη, επειδή ακριβώς είναι ταυτότητα».\n(σ.σ.: με τάπωσε κανονικά;) Έχεις δίκιο! Είναι αλήθεια κάτι που διάβασα; Σαν ομογενής ποιητής του δρόμου, μια από τις πηγές έμπνευσής σου υπήρξε το "On the Road" του Jack Kerouac, ή μήπως όχι; Αν όμως είναι έτσι, μπορείς να θυμηθείς πώς βρέθηκε στα χέρια σου αυτό το μνημειώδες βιβλίο;\n«Δεν ξέρω ποιος έγραψε αυτή την ιστορία με τον Jack Kerouac και η οποία με ακολουθεί από τότε συχνά-πυκνά. Δεν έχω διαβάσει ποτέ αυτό το βιβλίο του παρότι συνήθως οι συνάδελφοί σου αναφέρουν τούτη την ιστορία, που όμως είναι κύημα της η φαντασίας τους. Εάν προσωπικά πιστεύεις σε αυτό το βιβλίο, όλα καλά. Αν πάλι κάποιος έχει υποστεί ζημιά ή έχει γίνει θύμα του, τότε είναι κρίμα. Πάντως δεν υπάρχει πρόβλημα για μένα αφού η Φαντασία οργιάζει εκεί έξω…».\nΧαίρομαι που έβαλες τα πράγματα στη θέση τους, σε ευχαριστώ.\nΌταν προσχώρησες στις τάξεις των CAN, κανείς δεν ήξερε και μπορούσε να φανταστεί τότε ότι αυτό που κάνατε σας ήθελε από τους πρωτοπόρους αυτού που ονομάζουμε και ορίζουμε ως Krautrock για να συνεννοούμαστε! Όντας και εσύ προσωπικά ένα μεγάλο μέρος αυτής της εξέλιξης, πες μας τον δικό σου ορισμό αυτού του μουσικού κινήματος…\n«Δεν είμαι γεννήτορας αυτού του όρου. Άλλωστε γενικώς, δεν κατηγοριοποιώ τη μουσική. Η Μουσική για μένα είναι ένα ολόκληρο Σύμπαν που απλά έχει πολλές και διαφορετικές εκφάνσεις. Αποτελεί αδυναμία των ανθρώπων να πρέπει να έχουν τα πάντα σε κατηγορίες, και τούτο συμβαίνει κυρίως για επαγγελματικούς σκοπούς. Οπότε στο δικό μου το λεξιλόγιο ο όρος Krautrock δεν υφίσταται».\nΑπολύτως κατανοητή στάση! Διάβασα επίσης πως υπήρξε μια περίοδος που οι CAN ζούσατε σε ένα εγκαταλελειμμένο κινηματογράφο από κοινού. Ή μήπως πρόκειται πάλι για μύθο & φαντασία;\n«Ναι, έτσι είναι πάλι. Δεν κατοικούσαμε ποτέ σε κινηματογράφο. Υπήρχε ένα στούντιο με αυτό το όνομα εκεί όπου και ηχογραφούσαμε. Ήταν το Innerspace Studio στο Weilerswist».\nΜπορείς να θυμηθείς την πρώτη σας συναυλία με τους CAN; Την ημερομηνία, τον χώρο, τα συναισθήματά σου μα και την ανταπόκριση του κοινού;\n« Αν δεν απατώμαι, η απολύτως πρώτη συναυλία μου με τους CAN ήταν τον Απρίλιο ή τον Μάιο (πιθανώς τον Απρίλιο) του 1970 και ο χώρος ήταν το “Blow Up” στο Μόναχο. Η προσέλευση του κοινού ήταν εντυπωσιακή, αφού σε αυτή την discotheque μαζεύτηκαν τότε γύρω στα 800 με 1.000 άτομα. Παράλληλα αυτή ήταν η πρώτη μου συναυλία με ολοκληρωμένο συγκρότημα πίσω μου ως τότε. Τα συναισθήματά μου;;; Νορμάλ θα έλεγα. Όμως το κοινό από ένα σημείο και μετά ξέφυγε εντελώς, μιλάμε για σκέτη τρέλα, σε σημείο που χρειάστηκε και η επέμβαση της αστυνομίας ώστε να σταματήσει το ξύλο!... Αποτέλεσμα; Οι περισσότεροι έφυγαν και μεις μείναμε στο τέλος να παίζουμε για είκοσι, το πολύ τριάντα άτομα αν θυμάμαι καλά... Πάντως όλα αυτά υπάρχουν γραμμένα στο βιβλίο των CAN, αλλά δεν ξέρω ακριβώς, δεν μπορώ να θυμηθώ. Άλλωστε ήμουν μαστουρωμένος κάργα!...».\nΛογικό… Να ακούσω τώρα μερικά λόγια για την απόφασή σου να εγκαταλείψεις τους CAN για να γίνεις Μάρτυρας του Ιεχωβά! Αναρωτιέμαι ειλικρινά και δε στο κρύβω: μεταξύ όλων αυτών των θρησκειών που υπάρχουν εκεί έξω, τι σε προσέλκυσε να επιλέξεις τη συγκεκριμένη;\n«Ναι, κάποτε ήμουν Μάρτυρας του Ιαχωβά αλλά πάνε πάρα πολλά χρόνια πλέον που σταμάτησα. Πλέον πιστεύω στη Βίβλο, έτσι απλά. Είναι πολλά και διαφορετικά τα πιστεύω εκεί έξω πέρα από τους Μάρτυρες του Ιαχωβά και την Εκκλησία. Για παράδειγμα, εγώ πλέον έχω το Sabbath στο Ημερολόγιο Ηλιακής / Σελήνης. Πιστεύω ότι το σύστημα κυβερνάται από τον Σατανά, μα είναι πολλά τα πράγματα που οι άνθρωποι πιστεύουν ενώ εγώ πιστεύω πως πρέπει να τα ερευνήσω μόνος μου! Καθώς ο Σατανάς είναι ψεύτης αξιωματικά, υπάρχουν πολλά ψέματα σε αυτόν τον κόσμο, συμπεριλαμβανομένης της Θρησκείας. Αλήθεια, γνωρίζεις τον John Wycliffe ή τον Jan Hus; Σκοτώθηκαν ή φυλακίστηκαν από την Καθολική Εκκλησία πριν τον Martin Luther, απλά και μόνο επειδή κήρυτταν τις γραφές της Βίβλου!...».\nΜερικά λόγια τώρα για την πλήρη απουσία σου από τη μουσική για μια ολόκληρη δεκαετία. Και ήταν το 1983 που ξεκίνησες ξανά να εμφανίζεσαι αιφνιδιαστικά σε συναυλίες με τους Dunkelziffer. Πώς έγινε η γνωριμία μαζί τους;\n«Λίγους μήνες μετά την επιβίωσή μου από τον καρκίνο του παχέος εντέρου που με κράτησε ανενεργό για τόσα χρόνια, επισκέφθηκα ένα μονοήμερο Φεστιβάλ στην Κολωνία (εκείνη την περίοδο που ζούσα στο Ντίσελντορφ). Αφού απόλαυσα λοιπόν επι σκηνής ζωντανά τους Talking Heads και τον Jimmy Cliff, ξάφνου απέκτησα κίνητρο να ξανακάνω μουσική! Έτσι λοιπόν μια μέρα πήγα να επισκεφθώ τους Dunkelziffers στο προβάδικό τους μετά από πρόσκλησή τους. Έλα που έμεινα εν τέλει μαζί τους τρία χρόνια!».\nΤο γνωρίζω. Όπως γνωρίζω ότι το 1986 έστησες τη μπάντα Damo Suzuki με τους πρώην συναδέλφους σου από τους Can Liebezeit, Dominik Von Senger και Matthias Keul. Ποια ήταν η ειδοποιός διαφορά αυτής της συγκέντρωσης σε σχέση με τους CAN;\n«Είχαμε μια εντελώς διαφορετική στάση, έως και απαξιωτική, απέναντι σε κάθε τι που αφορούσε τη μουσική βιομηχανία με κείνο το νέο σχήμα! Προτιμούσαμε να παίζουμε ζωντανά επί σκηνής κάθε τόσο, αποφεύγοντας εντελώς το studio ηχογραφήσεων. Αυτό λοιπόν ήταν ένα απολύτως ζωντανό/ελευθέριο συγκρότημα, χωρίς μπάσο μάλιστα, καθώς ο Jaki δεν ήθελε να έχει μπάσο στη μουσική μας…» (σ.σ.; ας μην σχολιάσω καλύτερα την επιλογή του Jaki!...).\nΣτην περίοδο που είχες καρκίνο τη δεκαετία του 1980 επέλεξες να εγχειρηστείς χωρίς μετάγγιση αίματος! Υπήρξε περίοδος που δεν μπορούσες καν να περπατήσεις για μισό χρόνο. Κείνη η οριακή εμπειρία σου θεωρείς πως σε έκανε ακόμη πιο δυνατό κατά κάποιο τρόπο, ή όχι;\n«Όταν κάποιος έχει μια τόσο οριακή εμπειρία που αγγίζει τα όρια του να μπει σε μια άλλη ζωή, μπορεί να γίνει πιο δυνατός; Όχι, αφού ούτως ή άλλως ο καθένας μας έχει τη δύναμη να επιβιώνει! Το ξαναπέρασα όλο αυτό πρόσφατα, το Σεπτέμβριο του 2014. Όμως και πάλι επιβίωσα. Έχοντας πλέον αυτή την εμπειρία δύο φορές, σκέφτομαι πολύ έντονα το δώρο της Ζωής και αναρωτιέμαι διαρκώς από πού προέρχεται αυτή η δύναμη... Μόνο ο Θεός γνωρίζει».\nΈτσι. Και τι σε ώθησε αλλάξεις το όνομα σας τέσσερα χρόνια αργότερα ώστε το σχήμα να μετονομαστεί Damo Suzuki & Friends;\n«Οι Damo Suzuki & Friends ήταν απλά μια μικρότερη εκδοχή της προηγούμενης μπάντας. Προλάβαμε και πραγματοποιήσαμε ζωντανές εμφανίσεις σε λίγες τοπικές τοποθεσίες γύρω από την Κολωνία και το Dortmund, τακτικά. Σε αυτή την φάση όλα τα υπόλοιπα μέλη άλλαζαν σε κάθε παράσταση, εκτός από εμένα και τον drummer Thomas Hopf».\nΤο 1998 ίδρυσες την ετικέτα Damo's Network. Μερικά λόγια για αυτή την ανάγκη σου αν θες…\n«Πρώτα απ' όλα ήθελα την οπτικοακουστική καταγραφή των Damo Suzuki Band, καθώς είχαμε αρκετό live υλικό. Ναι μεν το σχήμα δεν πολυκαίρισε, όμως είχε έρθει η στιγμή που έπρεπε να κυκλοφορήσουν κάποιες συναυλίες μας για το κοινό, από μια ολόδική μου δισκογραφική εταιρία την οποία στήριξε καίρια ο Piet Mann που είχε ήδη τη δική του ετικέτα που ονάμαζε 45».\nΔιάβασα ότι σχεδόν κόντεψες να αφήσεις την τελευταία σου πνοή στην έρημο της Σαχάρας!!! Αληθεύει;\n«Ναι… Το νερό που είχα μαζί μου είχε τελειώσει, ούτε σταγόνα να πιώ. Έφτασα στο σημείο να βλέπω κυριολεκτικά πολλά μικρά αστέρια την ημέρα στον ουρανό!... Κάπου εκεί οι αναμνήσεις μου στερεύουν κι αυτές με τη σειρά τους. Από το στόμα μου ήρθε κάτι έξω, όμως ευτυχώς βρήκα ένα μικρό δέντρο για να βάλω το κεφάλι μου στη σκιά. Και ευτυχώς, λίγα λεπτά μετά κατέφθασε ένα μικρό φορτηγό και σώθηκα. Στα 90’ς λάτρευα τη Σαχάρα και την επισκεπτόμουν συχνά, μόνος κι έρημος. Μπορεί να σου ακούγεται ηλίθια ιδέα το να σκέφτομαι έτσι ώστε να γνωρίσω τα δικά μου όρια».\nΑπό εσένα συγκεκριμένα, όχι! Μερικά λόγια και αναμνήσεις τώρα για τη φιλία σου με τον Nick Turner και τον αείμνηστο Lemmy σε παρακαλώ; Γνωρίζω τις φιλικές σου σχέσεις με τους Hawkwind την εποχή εκείνη…\n«Ναι, ακριβώς, τους γνώρισα και τους ξεχώρισα από όταν έπαιζαν στους Hawkwind. Και αργότερα μάλιστα ο Lemmy με προσκάλεσε ως επίτιμο καλεσμένο για μια συναυλία στο Dusseldorf για τις ανάγκες της τότε περιοδείας των Motorhead. Όσο για τον Nick, πριν από λίγα χρόνια έλαβα μέρος σε μια συναυλία του στην Ουαλία».\nΌντας Ταξιδιώτης του Κόσμου, μήπως γνωρίζεις αρκετά και για την Αρχαία Ελληνική Ιστορία και τον επιδραστικότατο πολιτισμό μας; Εξάλλου, εσύ ο ίδιος κάποια στιγμή κυκλοφόρησες προσωπικό δίσκο με γενικό τίτλο "Odyssey", το 2000…\n«Φυσικά. Το αγαπημένο μου πολιτικό σύστημα είναι αυτό που ξεκίνησε από την Αρχαία Ελλάδα. Πόλεις / Κράτος! Όταν τα πράγματα είναι μικρά, μπορείς να αποκτήσεις καλύτερη δημοκρατία και μεγαλύτερη εμπιστοσύνη στους ανθρώπους. Να υποστηρίζεις την τοπική οικονομία. Να αγοράζεις τα τοπικά προϊόντα και στη συνέχεια να χτίζεις σε γερές βάσεις την εργασία σου. Ανέκαθεν προτιμούσα και θαύμαζα τις μικρές χώρες…».\nΠολύ όμορφα! Και μια τελευταία ερώτηση πριν πάμε στα “One by One” σχετικά με την προτίμησή σου για την κινηματογραφική ταινία «Πολίτικη Κουζίνα» αν θες, αφού κι εμένα με κέρδισε μονομιάς!...\n«Ω! Πολύ όμορφο έργο. Αναδύει μελαγχολία και μυρωδιές της Ελληνικής νοοτροπίας, όπως και των σχέσεων Τουρκίας και της Ελλάδας όταν αυτές υπήρξαν σε καλή μορφή… Ναι, ήταν μια τέλεια ταινία τέτοιου είδους. Με πολύ πετυχημένο casting. Μια πολύ γλυκιά, αληθινή ιστορία που μοσχομυρίζει κανέλα και κόλιανδρο! Ο κύριος χαρακτήρας, ο παππούς, είναι ειδήμων της γεύσης που γνωρίζει καλά την σχέση της με αυτό καθαυτό το Σύμπαν».\nΠράγματι. Πάμε τέλος να μιλήσουμε και για κάποια από τα έργα σου ώστε να μοιραστείς μαζί μας οποιαδήποτε ενδιαφέρουσα ιστορία για κάθε ένα από αυτά, αφού υπάρχει πάντοτε τουλάχιστον μία... (σ.σ.: άλλη μια πρωτόγνωρη εμπειρία με περίμενε στο σημείο αυτό, αφού τούτα τα One by One είναι με διαφορά τα μικρότερα του αρχείου μου – εξού και τα συμπεριλαμβάνω εδώ και όχι στη μόνιμη στήλη!)\n(United Artists -1971)\n«Μια εντελώς νεφελώδης και μαστούρικη περίοδος της ζωής μου»\n(United Artists – 1972)\n«Προσπαθώντας να είμαι γλυκός!...»\n«Έντονη η μυρωδιά του Τελευταίου Σταθμού»\n(DNW – 1999)\n«Πολύ καλή ζωντανή βραδιά παρέα με τον Karoli και κάποιους ακόμη φίλους»\n(DNW – 2000)\n«Ένα ταξίδι στην Ιαπωνία με μια στιγμιαία μπάντα»\nTHE ELYSIAN QUARTET / DAMO SUZUKI’S NETWORK\n(Purple Pyramid – 2016)\n«Εβδομήντα έξη λεπτά μακροσκελής εμπειρία, την οποία σας συνιστώ να ακούτε δυνατά με ακουστικά!»\nΤην ερχόμενη Τρίτη 13 Ιουνίου ο Damo θα κατακτήσει τη σκηνή του "Κύτταρου" και την επομένη του Eightball" στη Θεσσαλονίκη\nTHE ELECTRIC PRUNES - Then Came the Dawn: The Complete Recordings 1966-1969 (Grapefruit / 2020)


Ta Panta Ola: Δικαίωση: Η Ανθή βρίσκεται μπροστά σ' ένα τεράστιο δίλημμα...\nΔικαίωση: Η Ανθή βρίσκεται μπροστά σ' ένα τεράστιο δίλημμα...\nΗ Αφροδίτη κάνει έρωτα με τον Λευτέρη αλλά μετά τον ξεφτιλίζει με τον χειρότερο τρόπο. Ο Χρήστος υποψιάζεται ότι η Λία τα 'χει μπλέξει με τον Θησέα, αλλά δεν λέει τίποτα στην Ερμιόνη. Η Ελένη προσπαθεί να πείσει τον Χρηστίδη να μην μιλήσει στην Ανθή για την έρευνά τους γιατί δεν την εμπιστεύεται. Η 'Ελλη αφήνεται όλο και περισσότερο στη γοητεία του Φίλιππου και για πρώτη φορά αφήνει να βγει στην επιφάνεια η ευαίσθητη πλευρά της. Ο Ασίμ αποκαλύπτει στον Χρήστο και τη Μυρτώ την αλήθεια για το πραγματικό πρόσωπο του Πρίγκιπα και του εξηγεί πως αυτός έστειλε τον Λευτέρη στο νοσοκομείο. Την ίδια ώρα, ο Πρίγκιπας ενημερώνει τη Βάλια πως ο Χρηστίδης είναι στα ίχνη της. 'Οταν μαθαίνει πως η Ανθή έφυγε από το σπίτι, γίνεται έξαλλος και ξεκαθαρίζει στη Βάλια πως η βοηθός της πρέπει να βγει από τη μέση, πριν τους κάψει. Ο Ασίμ μιλάει ανοιχτά στον Χρήστο και τη Μυρτώ για τη Νατάσα καθώς και γιατί την απειλεί ο Πρίγκιπας και τους παρακαλεί να μην σκαλίσουν άλλο την υπόθεση, γιατί θα της κάνει κακό. Η Μυρτώ δεν αργεί να συνδυάσει τα γεγονότα και συνειδητοποιεί πως πίσω από τη χρηματοδότηση της παράταξης βρίσκεται ο Ανδρέου. Ο Χρηστίδης προτείνει στην Ανθή να μείνει σπίτι του. Ο Χρήστος ζητάει από τη Μυρτώ να το σκάσουν για ένα διήμερο και να ζήσουν τον έρωτά τους. Παραδομένη στον έρωτά της είναι και η 'Ελλη, που ζει στιγμές πάθους με τον Φίλιππο. Ο Σάκης παρακολουθεί τη Νατάσα και τη βιντεοσκοπεί στην αγκαλιά του Ασίμ. Η Ελένη αντιδρά στην συγκατοίκηση του πατέρα της με την Ανθή και μαλώνουν. Ο Χρήστος αναλαμβάνει την υπεράσπιση του Τηλέμαχου, σε μια πολύ ιδιαίτερη και περίεργη δίκη. Ο Ασίμ προτείνει στη Νατάσα να κλέψουν το όπλο του φόνου και να εξαφανιστούν. Ο Πρίγκιπας ζητάει από τον Μάριο να ερευνήσει τα πάντα για το παρελθόν του Χρηστίδη, χωρίς να ξέρει ότι ο αστυνόμος είναι ήδη στη Βάλια και την στριμώχνει για τον φόνο του Θωμά. Την ίδια ώρα, η Ανθή βρίσκεται μπροστά σ' ένα τεράστιο δίλημμα...


η ελιά: Πρόωρη Εκσπερμάτιση\nΗ πρόωρη εκσπερμάτιση συμβαίνει όταν ένας άνδρας εκσπερματίζει πιο νωρίς από όσο ο ίδιος, ή η σύντροφος του θα ήθελε. Πιο συγκεκριμένα, εάν αυτό επαναλαμβάνεται συστηματικά και η εκσπερμάτιση λαμβάνει χώρα λίγο πριν τη διείσδυση του πέους ή αμέσως μετά, μπορεί να τεθεί η διάγνωση της πρόωρης εκσπερμάτισης. Η πρόωρη εκσπερμάτιση συνιστά ένα συχνό παράπονο σχετικά με τη σεξουαλική ζωή. Οι εκτιμήσεις ποικίλουν, αλλά περίπου ένας στους τρεις άνδρες έρχεται αντιμέτωπος με το εν λόγω πρόβλημα κάποια στιγμή. Τόσο οι ψυχολογικοί, όσο και οι βιολογικοί παράγοντες μπορούν να παίξουν ρόλο στην πρόωρη εκσπερμάτιση. Αν και πολλοί άνδρες ντρέπονται να μιλήσουν γι αυτή, η πρόωρη εκσπερμάτιση είναι μια συχνή και θεραπεύσιμη κατάσταση.Η φαρμακοθεραπεία, η ψυχολογική υποστήριξη και συμβουλευτική, καθώς και οι σεξουαλικές τεχνικές που καθυστερούν την εκσπερμάτιση μπορεί να βοηθήσουν τη σεξουαλική ζωή του ζευγαριού. Για πολλούς άνδρες ο συνδυασμός των θεραπειών έχει καλύτερα αποτελέσματα.\nΜέχρι σήμερα, έχουμε υποστηρίξει πάνω από 10.000 ασθενείς με πρόωρη εκσπερμάτιση. Η συνδυαστική θεραπεία που προσφέρουν τα κέντρα μας έχει σχεδιαστεί με τέτοιο τρόπο, ώστε να παρέχει το καλύτερο δυνατό αποτέλεσμα στο πιο σύντομο χρονικό διάστημα με τον μικρότερο αριθμό συνεδριών. Παράλληλα, τα κέντρα μας είναι ανάμεσα στα λίγα, σε παγκόσμιο επίπεδο, που προσφέρουν μια αποτελεσματική θεραπεία για την πρόωρη εκσπερμάτιση με μετρήσιμα αποτελέσματα.http://www.andrologia.gr


Κατεβάστε το δωρεάν βιβλίο Αρκαδία σε μορφή: pdf, epub, mobi, FB2| Κατεβάσετε-βιβλίο.com\nΤο ταξίδι στην Αρκαδία είναι ο νόστος του νου στους απώτατους, τους προσεληναίους, χρόνους της θεογενέσεως και της ανθρωπογενέσεως, στην αποκάλυψη των απόκρυφων γνώσεων και των μυστικών εγγραφών στα γήινα υποθηκοφυλακεία της.\nΣυντροφιά με τους θεούς, τις θελκτικές Νύμφες και τους επιφανείς Αρκάδες του Μύθου και της Ιστορίας θ’ απολαύετε την σαγήνη των τοπίων της και θα γνωρίσετε την ουτοπική ευδαιμονία της ειδυλλιακής επιστροφής στην πατρίδα της αθωότητας.Ο Παναγιώτης Ι. Κυριακόπουλος γεννήθηκε στη Μεγαλόπολη Αρκαδίας το 1936. Σπούδασε στη Φιλοσοφική και Νομική Σχολή του Πανεπιστημίου Αθηνών. Ανακηρύχθηκε διδάκτωρ με άριστα το 1983. Υπηρέτησε στις ένοπλες δυνάμεις ως έφεδρος ανθυπολοχαγός πυροβολικού. Δίδαξε ως καθηγητής σε ιδιωτικά λύκεια, στη σχολή ναυτικών δοκίμων και στη Σχολή Διοικήσεως και Οικονομίας του ΤΕΙ Πειραιώς. Είχε τη θέση ειδικού συμβούλου στο Υπουργείο Προεδρίας (1980-81) και της Ανώτατης Εκπαίδευσης στο Υπ.Ε.Π.Θ. και επί πολιτικών και πολιτιστικών θεμάτων στο Υπουργείο Πολιτισμού. Έχει γράψει εκπαιδευτικά, επιστημονικά συγγράμματα και μονογραφίες (1990-93).\nΣυγγραφέας: Κυριακόπουλος Παναγιώτης Ι., Κυριακόπουλος Ιωάννης Π.\nΤιμή σε ιστοσελίδες: 29.60 €\nΠροηγούμενο βιβλίο Previous post: Η εμμηνόπαυση της ύαινας


Because we will not stand by. - published by Lakis Gavalas on day 2,138 - page 1 of 1\nBecause we will not stand by. [GR VERSION]\nDay 2,138, 10:50 • Published in Greece • by Lakis Gavalas\nακολουθεί μετάφραση του άρθρου του mittekemuis.\nΕίσαι πολίτης του eRepublik που ξοδεύεις αρκετή ώρα στο IRC? Μπαίνεις σε φόρουμ και διαβάζεις shouts εντός παιχνιδού? Είσαι πρόθυμος να μιλήσεις ανοιχτά με άλλους από το παιχνίδι? Αν ναι, θα ήθελα να διαβάσεις αυτό το άρθρο και να σταματήσεις να σκέφτεσαι.\nΒλέποντας αυτό το βίντεο στο YouTube σήμερα και διαβάζοντας πως προκαλείται αναταραχή σε Twiter, Facebook και άλλα μέσα μαζικής ενημέρωσης, είμαι έτοιμος να θέσω τις υποθέσεις μου κατά μέρος. Αυτό μου έδωσε ώθηση να μιλήσω ανοιχτά στον μικρό μας eΚόσμο που έχουμε δημιουργήσει. Ελπίζω και πιστεύω ότι πολλοί είναι πρόθυμοι να παρουσιαστούν μαζί μου. Υπάρχει μόνο ένας τρόπος για να νικήσουμε τους “bullies” και αυτός είναι παίρνοντας θέση και όχι να φοβόμαστε να μιλήσουμε ανοιχτά, να στεκόμαστε μεταξύ των “bullies” και των θυμάτων.\nΤο Cyber-bullying περιλαμβάνει την χρήση πληροφοριών και τεχνολογίες επικοινωνιών όπως e-mail, κινητό τηλέφωνο, μήνυμα κειμένου τηλεειδοποίησης, άμεσα μηνύματα (IM), δυσφημιστικές προσωπικές ιστοσελίδες και δυσφημιστικές ιστοσελίδες προσωπικών online δημοσκοπήσεων για να υποστηρίξει εσκεμμένα, επαναλαμβανόμενη, και εχθρική συμπεριφορά από έναν άνθρωπο ή ένα γκρουπ, που έχει σκοπό να βλάψει τους άλλους.\nΜε κάθε ειλικρίνεια πρέπει να πω ότι η κοινότητα του erepublik δεν είναι το χειρότερο μέρος για αυτό το είδος cyber-bullying. Τα περισσότερα από αυτά είναι κοινά ούτως ή άλλως. Ακόμα συμβαίνει και μια φορά είναι πολύ.\nΤα nicknames τις περισσότερες φορές διαλέγονται για να ταιριάζουν με το δικά μας προφίλ. Αρκετές φορές κάναμε την ερώτηση, «Τι σημαίνει το nickname σου?». Τα nicknames μας δίνουν στοιχεία για τους ανθρώπους που κρύβονται πίσω από αυτά. Αυτό είναι το πρώτο βήμα προς την αναγνώριση ότι υπάρχει ένας ζωντανός άνθρωπος με συναισθήματα πίσω από το nick του. Δεν είναι ρομπότ χωρίς συναισθήματα που πληκτρολογεί στον υπολογιστή. Αυτά τα nicknames αντικαθιστούν τις μάσκες που φοράμε όταν αντιμετωπίζουμε ανθρώπους πρόσωπο με πρόσωπο. Παρά το γεγονός ότι το “bullying” γίνεται στον τόπο εργασίας, στο σχολείο, σε όλα τα μέρη όταν συναντιόμαστε με άλλους ανθρώπους, είναι πιο ορατό και καταδικαστέο από το “cyber bullying”.\nΑς το αντιμετωπίσουμε, οι περισσότεροι από μας είμαστε σπασίκλες. Κάποιοι είναι περισσότερο σπασίκλες από άλλους αλλά όλοι παίζουμε αυτό το online παιχνίδι και πολλοί από μας είναι πωρωμένοι με το game. Μερικοί από μας κάνουν το trolling μορφή τέχνης. Άλλοι νομίζουν ότι είναι αρκετά έξυπνοι για να είναι troll αλλά δεν είναι. Αυτοί οι άνθρωποι είναι το χειρότερο είδος wannabe troll, αυτοί που παιδεύουν τους άλλους επειδή ίσως δεν είναι τόσο έξυπνοι όσο τα θύματά τους, ή ίσως είναι λίγο περισσότερο σπασίκλες.\nΦαντάσου τον εαυτό σου να είναι μόνος. Στην δουλειά, οι άλλοι να μην σου μιλάνε την ώρα του διαλείμματος για κολατσιό. Στην καλύτερη, σε αγνοούν. Γυρνάς σπίτι, ανοίγεις το IRC και ψάχνεις κάποιον να μιλήσεις. Αντί για μια ωραία συζήτηση, γίνεσαι περίγελος γιατί οι ιδέες σου δεν είναι της κυρίαρχης τάσης. Ξανά νιώθεις μόνος. Κανείς δε νοιάζεται να είναι φίλος σου και μετά από κάποιο καιρό θα πιστεύεις πραγματικά ότι είσαι άχρηστος. Γιατί να περπατάς στη γη όταν κανείς δε νοιάζεται? Εδώ μιλάμε για ενήλικους αλλά μεταξύ των εφήβων και των παιδιών αυτό το πράγμα είναι ακόμα πιο συχνό. Στο προαύλιο του σχολείου, το status είναι το παν. Το ξέρω γιατί έχω δύο παιδιά, 14 και 13 χρονών. Μιλάνε για το ποια group υπάρχουν: Τα cool παιδιά, τα σχεδόν cool παιδιά, τα παιδιά που είναι ανεκτικά και οι απόβλητοι. Το τελευταίο group παιδιών είναι ιδιαίτερα ενεργό στο internet μιας και έχουν ελάχιστη έως καθόλου κοινωνική ζωή. Κάντε μου μια χάρη και ψάξτε στο Google για "αυτοκτονία μετά από cyber-bullying".\nΔεν είναι πριν πολύς καιρός ένας καλός eφίλος μου ήταν το αντικείμενο μίσους από πολλούς. Ρώτησα τον Konrad να πει λίγα λόγια γι’ αυτό:\n«Παίζω eRepublik για την κοινότητα. Ως ένας gay χωρίς υποστήριξη από την οικογένειά μου, το eRep είναι ένα υπέροχο κομμάτι για μένα μιας και είναι ένα από τα λίγα μέρη που μπορώ να είμαι πραγματικά ο εαυτός μου και με άλλους που τους αρέσω. Υπάρχουν πολλές συμμαχίες online που είναι υπέροχο πράγμα. Δυστυχώς, όμως, δεν είναι όλοι καλοί.\nΣτο eΒέλγιο για παράδειγμα, είναι σε PTO από τα κόμματα HOPE και PANDA. Είμαι μια δυνατή φωνή εναντίον των ενεργειών τους και των κινήσεών τους. Αντί να αντιμετωπίσουν το προσωπικό του παιχνιδού, εξαπέλυσαν προσωπική επίθεση στο φύλο μου. Έλαβα PM του τύπου «Για 50 ευρώ, μπορείς να πιπιλίσεις το πουλί μου», σχόλια όπως «Γίνε άντρας για μια φορά.» Αυτό το PTO group έφτιαξε πολλές εικόνες αναφερόμενες σε μένα, λέγοντάς με «πρωκτική ρουκέτα» σε άλλα εξαιρετικά ακατάλληλα θέματα. Αυτά τα σχόλια και οι εικόνες ήταν στα media και στα eΒελγικά φόρουμ.\nΑρχικά, νόμιζα ότι μπορώ να τα αγνοήσω. Είναι μερικά ηλίθια παιδιά που φτιάχνουν κάποια σχόλια εδώ ή εκεί. Ωστόσο, δεν σταμάτησε. Γίνονταν όλο και πιο υβριστικά. Πολλά από τα σχόλια άρχιζαν να με πληγώνουν και πραγματικά καταπιέζομαι. Τα σχόλια κόλλησαν πάνω μου και ενώ είναι ηλίθια, πραγματικά με πλήγωσαν. Ήταν αποθαρρυντικά και με έκαναν να νιώθω αξιολύπητος. Με έκαναν να νιώθω απάνθρωπα. Ήμουν θυμωμένος με την κοινότητα. Ήταν χωλό το ότι ενώ συμφωνούν ότι τα σχόλια ήταν άσχημα, δεν έκαναν πολλά για αυτό. Πήρε πολύ καιρό για να υπάρξει ετυμηγορία (βλέπε παρακάτω). Χρειάζομαι τους κοντινότερούς μου φίλους για υποστήριξη.\nΓι’ αυτό το cyber-bullying είναι πραγματικά επιζήμιο και χωλό. Ακόμα και σήμερα, κάνουν σχόλια εδώ ή εκεί. Δεν είναι σωστό και είναι εντελώς άδικο. Ενώ παραδέχονται ότι τους κάνει να αισθάνονται αρρενωποί, δεν είναι αντρίκιο να πειράζεις με αυτό τον τρόπο τους ανθρώπους. Στο τέλος, τους κάνει πολύ μικρότερους από όσο είναι πραγματικά. Ελπίζω, λοιπόν, να υπάρχουν πολλοί μεγάλοι άνθρωποι σε αυτό το παιχνίδι. Αυτό που κάνεις τους ανθρώπους μεγάλους είναι η συζήτηση των θεμάτων και όχι η επίθεση σε ανθρώπους σε υποταγή.\nΣτατιστικά Cyber Bullying\nΈνα στα δέκα παιδιά σε όλο τον κόσμο αντιμετωπίζουν Cyber Bullying\nΤα θύματα είναι 2 στις 9 φορές περισσότερο πιθανόν να αυτοκτονήσουν\nΤο 25% των παιδιών δεν λένε σε κανέναν για τους bullies\nΤο Cyber Bullying έχει μειωθεί (αυτό δείχνει την σημασία των εκστρατειών που γίνονται γι’ αυτό το σκοπό)\nΤο 56% αναφέρει ότι το Cyber Bullying έχει αντίκτυπο κα στην RL\nΤο 39% των χρηστών του κοινωνικού δικτύου αντιμετωπίζει Cyber Bullying\nΜιλάω πολύ με άτομα στο IRC. Έχω τους δικούς μου λόγους που είμαι online τόσο πολύ. Και οι άλλοι έχουν τους λόγους τους επίσης. Ένας από τους μεγαλύτερους λόγους που οι άνθρωποι ξοδεύουν την ώρα τους στα chat room είναι για να ψάξουν παρέα. Συχνά αισθάνονται ότι δεν ταιριάζουν καλά με τον πραγματικό κόσμο. Ψάχνουν ελευθερία. Προσπαθούν να είναι οι εαυτοί τους και μπαίνουν σε chat room, καθώς θεωρείται ασφαλής. Βλέπουμε ξανά την λανθασμένη αντίληψη του να κρυφτείς πίσω από ένα nickname. Όσο οι bullies νιώθουν προστασία από τον ανώνυμο χαρακτήρα των nicknames, αυτοί που παγιδεύουν τους εαυτούς τους γι’ αυτό κάνουν το ίδιο λάθος.\nΝαι, διαβάζεις αυτό σωστά παρά το γεγονός ότι οι άνθρωποι που ξεχωρίζουν είναι θύματα, έχουν και αυτοί επίσης ευθύνη. Έχουν την ευθύνη να παλέψουν, να φωνάξουν για αυτό που υποφέρουν.\nΤο bullying και το Cyber Bullying θα υπάρχουν πάντα σε κάποια μορφή ή σε κάποια άλλη. Η λεκτική κακοποίηση είναι η πιο συνηθισμένη μορφή bullying που γίνεται σε όλο τον κόσμο. Χωρίς την απειλή σωματικής βίας, είναι σημαντικό για τους ανθρώπους να είναι υποστηρικτικοί από όλα τα μέλη της κοινότητας, έτσι τα θύματα ξέρουν που να στραφούν αν δεχθούν bullying. Συχνά, έχοντας κάποιον στο χέρι απλά για να μιλήσεις μαζί του για τις ανησυχίες του bullying είναι αρκετό για να βοηθήσεις, αγνόησέ το και ξεπέρασέ το.\nΠοτέ μην απαντάς σε ενοχλητικά μηνύματα.\nΜην στέλνεις την φωτογραφία σου ή προσωπικές πληροφορίες σε ανθρώπους που δεν ξέρεις στο Internet.\nΘυμήσου το Internet δεν είναι ιδιωτικό μέρος. Ότι λες, ή εικόνες που μοιράζεσαι, μπορούν να σταλθούν σε όλο το Internet σε οποιονδήποτε, οπουδήποτε.\nΑποθήκευσε κάθε ύποπτα email ή μηνύματα κειμένου. Μπορεί να τα χρειάζεσαι ως στοιχεία αργότερα αν η κατάσταση ξεφύγει.\nΑν είσαι θύμα του cyber ή ένας computer bully έχεις πολλές επιλογές για να πάρεις βοήθεια. Πρώτα, πήγαινε σε έναν φίλο που του έχεις εμπιστοσύνη για βοήθεια πριν η κατάσταση ξεφύγει. Ένας channel moderator είναι η πρώτη σου γραμμή για άμυνα για να τελειώσει η ενόχληση. Μην τα παρατήσεις πριν βρεθεί κάποιος να συμφωνήσει να σε βοηθήσει. Αν δεχθείς bullying από το σύστημα άμεσων μηνυμάτων ingame ενημέρωσε τους admin του erepublik, ρώτα για block στο ID του ατόμου ή των ατόμων που σε ενοχλούν. Αν αυτό γίνεται σε chat room, ενημέρωσε τον moderator αυτού του καναλιού.\nΓια τους παίχτες του erepublik, και κυρίως για τους χρήστες του IRC, έχουμε ένα κανάλι, στο οποίο μπορείς να βρεις άτομα εμπιστοσύνης και είναι επίσης ένας χώρος για να χαλαρώσεις. Οποιοσδήποτε είναι ευπρόσδεκτος για λίγο γέλιο και συζητήσεις.\nΜπορείς να μπεις στο #echillroom στο Rizon.\nΠαίχτες που είναι πρόθυμοι να εμφανιστούν σε τραχιές καταστάσεις και που μπορούν να εμπιστευθούν θα έχουν ops στο κανάλι, ώστε να μπορούν να εντοπιστούν εύκολα. Τριγυρνώντας στο κανάλι είναι πιθανόν να μάθεις να τους γνωρίζεις και να εμπιστεύεσαι αυτούς τους ανθρώπους.\nΤέλος, θέλω να ευχαριστήσω όλους τους ανθρώπους που βοήθησαν να γίνει αυτό το έργο. Την MaryamQ για τους ελέγχους της γραμματικής και της ορθογραφίας, τον Salvatore3 ως σύμβουλο και τους διάφορους ανθρώπους που μετέφρασαν και έβγαλαν αυτό το άρθρο σε άλλες χώρες. Ιδιαίτερες ευχαριστίες στον MaartenW που το υποστήριξε αυτό και στον Konrad για το θάρρος του.\nΤελευταίο αλλά όχι ασήμαντο, οι δυο πιο γραφικοί τύποι του Ηνωμένου Βασιλείου, Acroc & Rory.\nLakis Gavalas Day 2,138, 10:51\n*** VOTE AND CHAIN SHOUT ***\nPanikk Day 2,138, 10:53\nmittekemuis Day 2,138, 10:54\nPERICLIS Day 2,138, 12:04\nThank you !! \npipo lolo Day 2,138, 10:55\nΠάλι με τον αρίστο τα έβαλες?\nMarinos98 Day 2,138, 10:56\nsaltibagos Day 2,138, 10:57\nKypriosEL Day 2,138, 11:04\nPanoS THE DuellisT Day 2,138, 11:14\nPanoS THE DuellisT Day 2,138, 11:16\nΑν δεχθείς bullying από το σύστημα άμεσων μηνυμάτων ingame ενημέρωσε τους admin του erepublik, ρώτα για block στο ID του ατόμου ή των ατόμων που σε ενοχλούν.\nέστειλα καποτε τικετσ για να ρωτήσω γιαυτο το θέμα και μου είπαν δεν γίνεται\nKrater0s Day 2,138, 11:18\nΧρυσός Κανόνας Μην κάνεις στους άλλους ό,τι δε θέλεις να σου κάνουν - Ισοκράτης\nNtaikos Day 2,138, 11:28\nCoMaNDaNTe GaLeaNo Day 2,138, 11:34\nsatlak Day 2,138, 11:42\nMr. DarkWish Day 2,138, 14:56\nkalla kasidiari iremise tora....\nsatlak Day 2,138, 15:04\nΜηπως εσυ εισαι ο Μαροκινος και γραφεις το καλα με 2 λ;;\nPERICLIS Day 2,138, 11:56\nkai bravo pou to metefrases na to diavasoun oloi !!!\nImperator Romanorum George III Day 2,138, 11:58\nSTAND UP AND BE COUNTED AND JOIN THE KKK !\nSTAND UP AND BE COUNTED THE WHITE PEOPLE MARCH !\nmanolios 7 Day 2,138, 15:31\nτι γουάτιτ πιπλ και παπαριές ρε τουρκόσπερμα,δεσου τεριάζουν αυτά\nDodona Day 2,138, 12:52\nSrnica Day 2,138, 12:57\nohh i don't understand this, anyway voted \nSpotter the Greek Day 2,138, 13:02\nTr4nceKostas Day 2,138, 14:04\nreport ton killerman! moy kanei cyber-bullying!\nKaad Day 2,138, 14:50\nCount Miden Day 2,138, 15:00\nAdmiral PAC Day 2,138, 15:20\ni dont get anything but vote.\nExorcism363 Day 2,139, 00:24\nΟ Σμυρλής κι ο Ελασίτης με παρενοχλούν σεξουαλικά. Υπάρχει περίπτωση να κάνουμε κάτι ;\nnazogl Day 2,139, 02:34\nmhn to kapsoume to 8ema k ekane toso kopo na yparxei kai sta ellhnika\nMaxine Ernst Day 2,139, 03:29\nElgreco Day 2,139, 04:17\nGeorge Chatzifotis Day 2,139, 04:48


Νίκησε η Δόξα... Αργυροπουλίου\nΚυριακή 17 Ιανουαρίου 2016 19:09\nΗ Δόξα Ραχούλα φιλοξένησε την Δόξα Αργυροπουλίου και ηττήθηκε με σκορ 0-2. Οι γηπεδούχοι είχαν πολλές απουσίες πράγμα που οι παίκτες του Μιχαλέ εκμεταλλεύτηκαν σωστά. Στο πρώτο ημίχρονο είχαμε μόνο μια ευκαιρία στο 35' με το σουτ του Τσούτσα Αλ να περνάει λίγο άουτ.\nΣτην επανάληψη όμως οι φιλοξενούμενοι μπήκαν αποφασισμένοι. Στο 47' ο Ριζούλης με σουτ θα κάνει το 0-1 ενώ το τελικό 0-2 θα γίνει με το πλασέ του Τσούτσα Αλ στο 75'. Μάλιστα είχαν και δύο δοκάρια. Στο 80' ο Πίγκας και στο 89' ο Ριζούλης.\nΔόξα Ραχούλας (Άρης Πατσής): Ζεϊμπέκης, Κουρμπάτι, Θεοχαρούλης Μ., Πιλτσούλης, Τζανακούλης, Μητράκας, Τσέλιγκας, Σταμουλάκης (60′ Τζήμουλας), Δημόπουλος (80′ Τζάνακας), Αργυρακούλης, Κουμπόλι (70′ Τέγος).\nΔόξα Αργυροπουλίου (Γιάννης Μιχαλές): Μπαχτσιβάνος Αστ., Δεμέστιχας, Καρράς, Πέρπερας, Χατζής, Ριζούλης, Σιαμαντούρας (70′ Τσούτσας Β.), Πίγκας, Τσούτσας Αλ., Χαρισούλης (87′ Γουναράς).\nΔιαιτητική τριπλέτα: Τσιοφλίκη, Γκανάτσιου, Δεληγιάννη Αλ.


Άσε μας ρε μαμά Επεισόδιο 12 - Epeisodia Live Σειρές\nΆσε μας ρε μαμά Επεισόδιο 12\n11/11/2021 29/09/2021 από admin\nΆσε μας ρε μαμά Επεισόδιο 12 της νέας κωμικής σειράς του Alpha. ΑΣΕ ΜΑΣ ΡΕ ΜΑΜΑ επεισόδιο 12 ολόκληρο την Τετάρτη 6/12/21 στις 20.00.\nΣτο προηγούμενο επεισόδιο, ένα live video που θα προωθήσει στα social media τα σπίτια βραχυχρόνιας μίσθωσης που έχει αναλάβει η ΑΡΜΕΚΟ. Ο κλήρος για την παρουσίαση του video πέφτει στη Τζοβάνα, που δεν φαίνεται να χαίρεται καθόλου μ’ αυτό. Η Νικόλ βρίσκει προσωρινά κατάλυμα στο σπίτι της Ρωξάνης, όπου ο Λευτέρης με την Νάντια ανακοινώνουν την αναβολή του γάμου τους, γεγονός που φέρνει νέα ρήξη στην οικογένεια…\nΆσε μας ρε μαμά Επεισόδιο 11


3 πολύ καλές ασκήσεις kick boxing για δυνατό σώμα! – Dearlife.gr\n3 πολύ καλές ασκήσεις kick boxing για δυνατό σώμα!\nΘέλεις γερό, δυνατό και γυμνασμένο κορμί; Δοκίμασε να κάνεις αυτές τις ασκήσεις που είναι εμπνευσμένες από το kick boxing και θα δεις τη διαφορά..\nΣτάσου με το δεξί σου πόδι μπροστά και τα δύο σου χέρια σε γροθιές. Ξεκίνα τεντώνοντας το ένα σου χέρι σαν να δίνεις μπουνιά, μάζεψέ το και πήγαινε το δεξί σου πόδι στη θέση του. Συνέχισε βγάζοντας το αριστερό σου πόδι μπροστά και τεντώνοντας το αριστερό σου χέρι ρίξε γροθιά. Κάνε την ίδια διαδικασία για 1 λεπτό χωρίς σταματημό. Έπειτα ξεκίνα από το αριστερό σου πόδι και κάνε το ίδιο για ακόμα ένα λεπτό.\nΞεκίνα από τη στάση του πους απ με τα πόδια σου ενωμένα και λύγισε τους αγκώνες σου χαμηλώνοντας το στήθος σου φτάνοντάς το όσο πιο κοντά γίνεται στο έδαφος. Έτσι όπως είσαι, ίσιωσε τα χέρια σου και γύρνα από τη μία μεριά σφίγγοντας τους κοιλιακούς σου. Επέστρεψε στη θέση του πους απ και έπειτα γύρνα από την άλλη μεριά. Συνέχισε για 2 λεπτό χωρίς να σταματήσεις καθόλου ενδιάμεσα.\nΞεκίνα με το δεξί σου πόδι μπροστά και ρίχνοντας μία γροθιά από κάτω προς τα πάνω με το δεξί σου χέρι. Έπειτα γύρνα τον κορμό σου από την άλλη μεριά και ρίξε πλάγια γροθιά με το αριστερό σου χέρι. Σκύψε σαν να κάνεις σκουάτ και αποφυγή και σήκω πηδώντας στον αέρα. Συνέχισε αυτό το συνδυασμό ασκήσεων για 2 λεπτά.\nkick boxing ασκήσεις ασκήσεις για δυνατό σώμα ασκήσεις για ενδυνάμωση ασκήσεις γυμναστικής ασκήσεις μποξ ασκηση γυμναστικη\nΗ πρωταγωνίστρια του Grey’s Anatomy έγινε μαμά χωρίς να το πάρει κανείς είδηση\nΜαλλιά στο ύψος των ώμων: Αντέγραψε το ατιμέλητο λουκ της Alexa Chung


ΕΝΕΡΓΕΙΑΚΟΙ ΕΡΓΑΖΟΜΕΝΟΙ ''Δ.Ε.Η'': To «Kίνημα Δημοκρατών Σοσιαλιστών» του Γ. Παπανδρέου για τν κλιματική αλλαγή:Η ΓΕΝΟΠ ΔΕΗ βρίσκεται στη λάθος πλευρά της Ιστορίας, τόσο σε ό,τι αφορά τους Έλληνες, όσο και το συμφέρον των εργαζομένων της»\nTo «Kίνημα Δημοκρατών Σοσιαλιστών» του Γ. Παπανδρέου για τν κλιματική αλλαγή:Η ΓΕΝΟΠ ΔΕΗ βρίσκεται στη λάθος πλευρά της Ιστορίας, τόσο σε ό,τι αφορά τους Έλληνες, όσο και το συμφέρον των εργαζομένων της»\nΟ κόσμος μας αλλάζει. Οι πολίτες απαιτούν, ολοένα και πιο συνειδητά, η ανάπτυξη να μην είναι εις βάρος της υγείας τους, όσο και του περιβάλλοντος. Ακόμη πιο μεγάλη η ευθύνη μας προς τις επόμενες γενιές. Η ΓΕΝΟΠ ΔΕΗ βρίσκεται στη λάθος πλευρά της Ιστορίας, τόσο σε ό,τι αφορά τους Έλληνες, όσο και το συμφέρον των εργαζομένων της. Η βιώσιμη ανάπτυξη έχει ευκαιρίες για όλους, με πρώτους όσους διαχρονικά στηρίζουν τη χώρα παράγοντας φτηνή ενέργεια για την ελληνική παραγωγή. Μπορούν και πρέπει να συνεχίσουν να το κάνουν, αλλά όχι επενδύοντας τα πάντα στην αξιοποίηση του λιγνίτη. Σε αυτή τη μετάβαση, μία ευαισθητοποιημένη με τα περιβαλλοντικά ζητήματα ΓΕΝΟΠ θα ήταν πολύτιμη. Η ένδεια επιχειρημάτων ιστορικά δεν πέτυχε να καλυφθεί ποτέ με την προσφυγή στη συνωμοσιολογία. Το μόνο που κατάφεραν αυτές οι πρακτικές, ήταν να οδηγήσουν σε μνημόνια και να παρατείνουν την παραμονή μας σε αυτά, όταν αυτοί που έφεραν τη χώρα σε αυτή την κατάσταση δεν κατάφεραν να κάνουν την στοιχειώδη αυτοκριτική για τις ιστορικές τους ευθύνες. Η ΓΕΝΟΠ ας αναλάβει τις ευθύνες της απέναντι στους πολίτες της χώρας, τα μέλη της και ειδικά απέναντι στις επερχόμενες γενιές. Ο αγώνας για την αντιμετώπιση της κλιματικής αλλαγής προϋποθέτει ένα μακροπρόθεσμο εθνικό σχέδιο σταδιακής απεξάρτησης από το λιγνίτη και ανάπτυξης των ανανεώσιμων πηγών ενέργειας, με νέες ευκαιρίες που συνάδουν του ανταγωνιστικού πλεονεκτήματος της χώρας: του περιβάλλοντος, του φυσικού κάλλους, της διαρκούς ηλιοφάνειας, του αέρα και της θάλασσας. Ψήφισμα για την κλιματική αλλαγή, από το κλείσιμο της 3ης Πανελλαδικής Συνδιάσκεψης του ΚΙΝΗΜΑΤΟΣ:Ο ΑΓΩΝΑΣ ΕΝΑΝΤΙΑ ΣΤΗΝ ΚΛΙΜΑΤΙΚΗ ΑΛΛΑΓΗ ΕΙΝΑΙ ΔΙΚΟΣ ΜΑΣ ΑΓΩΝΑΣ Η πρόσφατη απόφαση του Πρόεδρου Τραμπ να αποσύρει την «υπογραφή» των Ηνωμένων Πολιτειών από τη συμφωνία για την κλιματική αλλαγή, είναι μια πολύ αρνητική εξέλιξη, πρωτίστως για τον αμερικανικό λαό. Η Συμφωνία του Παρισιού για την κλιματική αλλαγή αποτελεί την πρώτη οικουμενική, νομικά δεσμευτική παγκόσμια συμφωνία για το κλίμα. Εκφράζει την κοινή αγωνία για τις επιπτώσεις του φαινομένου του θερμοκηπίου. Επετεύχθη μετά από μεγάλους αγώνες του οικολογικού προοδευτικού κινήματος, με στόχο τον περιορισμό της υπερθέρμανσης του πλανήτη λιγότερο από 2 βαθμούς Κελσίου πάνω από τα προ-βιομηχανικά επίπεδα, με απώτερο στόχο τον 1,5 βαθμό μετά το 2030. Μέχρι σήμερα έχει επικυρωθεί από 195 χώρες. Καθώς όλοι βιώνουμε καθημερινά τις συνέπειες της κλιματικής αλλαγής ,γίνεται όλο και περισσότερο συνειδητό πως πρέπει να αλλάξουμε μοντέλο ανάπτυξης, να αποκτήσουμε περιβαλλοντική συνείδηση . Ένα νέο αναπτυξιακό μοντέλο με σεβασμό στο περιβάλλον, θα προσφέρει όχι μόνο καλύτερη ποιότητα ζωής , αλλά και νέες θέσεις εργασίας καθώς και απεριόριστες δυνατότητες για καινοτομία και ανάπτυξη νέων προϊόντων. Ειδικότερα για την Ελλάδα, με τους απεριόριστους ανανεώσιμους πόρους (ήλιος, άνεμος, γεωθερμία), η Συμφωνία του Παρισιού και η επερχόμενη γιγάντωση της Πράσινης Ανάπτυξης μπορούν και πρέπει να συμβάλλουν στην ανόρθωση της οικονομίας της χώρας με την ενεργειακή απεξάρτηση από τα εισαγόμενα ορυκτά καύσιμα και την ανάπτυξη εξαγώγιμης ερευνητικής και βιομηχανικής δραστηριότητας στις τεχνολογίες της Πράσινης Οικονομίας. Η Συμφωνία του Παρισιού, είναι ένα σημαντικό βήμα, μια πρώτη μεγάλη νίκη. Θα συνεχίσουμε με αποφασιστικότητα τον αγώνα στην Ελλάδα, την Ευρώπη και σε παγκόσμιο επίπεδο μέσα από τη συμμετοχή μας στη Σοσιαλιστική Διεθνή.


Η Google αρνείται την κατασκοπεία προγραμμάτων οδήγησης με Android Auto - Τεχνολογία\nΗ Google αρνείται την κατασκοπεία προγραμμάτων οδήγησης με Android Auto\nΗ Google βρίσκεται στον έλεγχο ζημιών αφού πρέπει να υπερασπιστεί το νέο της λογισμικό ψυχαγωγίας εντός αυτοκινήτου, γνωστό ως Android Auto, από ισχυρισμούς κατασκοπείας του οδηγού και αμφισβητήσιμων πρακτικών συλλογής δεδομένων.\nΔεδομένου ότι ο γίγαντας της μηχανής αναζήτησης γνωρίζει ήδη τα πάντα για εσάς ( σαρώνει κάθε μήνυμα Gmail για στόχευση διαφημίσεων ), αυτή η τελευταία διαμάχη στην αναπτυσσόμενη αγορά τεχνολογίας μεταφορών καταναλωτών δεν αποτελεί έκπληξη.\nΗ αρχική αναφορά που προήλθε από το περιοδικό Motor Trend ισχυρίστηκε ότι η Porsche δεν είχε εφαρμόσει το Android Auto, ένα πρόγραμμα Google που έχει σχεδιαστεί για να βοηθήσει τους οδηγούς να ακούνε μουσική, να χρησιμοποιούν χάρτες και να πραγματοποιούν κλήσεις στα νεότερα αυτοκίνητά τους. Αντίθετα, η γερμανική αυτοκινητοβιομηχανία επέλεξε το Carplay της Apple έναντι του Android Auto για λόγους που αφορούσαν τους φόβους περί απορρήτου των πελατών.\nΑυτοί οι φόβοι προέρχονταν από τους ισχυρισμούς της δημοσίευσης ότι το Android Auto αντλούσε πολύ περισσότερα δεδομένα για τα προγράμματα οδήγησης από ό, τι έπρεπε.\n«Ορισμένα κομμάτια δεδομένων πρέπει να συλλεχθούν και να ταχυδρομηθούν πίσω στο Mountain View, Καλιφόρνια. Πράγματα όπως η ταχύτητα του οχήματος, η θέση του γκαζιού, η θερμοκρασία του ψυκτικού και του λαδιού, οι στροφές του κινητήρα - βασικά η Google θέλει μια πλήρη απόρριψη OBD2 (ενσωματωμένη διάγνωση) κάθε φορά που κάποιος ενεργοποιεί το Android Auto », ισχυρίστηκε το περιοδικό.\nΗ Google απάντησε γρήγορα για να υπερασπιστεί το Android Auto δηλώνοντας ότι 'λαμβάνουν πολύ σοβαρά υπόψη το απόρρητο και δεν συλλέγουν τα δεδομένα που ισχυρίζεται το άρθρο της Trend Trend, όπως η θέση του γκαζιού, η θερμοκρασία λαδιού και η θερμοκρασία ψυκτικού.'\nΗ δήλωση της Google συνέχισε, «οι χρήστες επιλέγουν να μοιράζονται πληροφορίες με το Android Auto που βελτιώνουν την εμπειρία τους, οπότε το σύστημα μπορεί να είναι hands-free όταν οδηγεί και να παρέχει ακριβέστερη πλοήγηση μέσω του GPS του αυτοκινήτου».\nΣΧΕΤΙΖΕΤΑΙ ΜΕ: Το Apple Watch θέλει να ανοίξει τις πόρτες του αυτοκινήτου σας\nΩστόσο, η προσεκτικά διατυπωμένη απάντηση αποφεύγει το γεγονός ότι η Google εξακολουθεί να συλλέγει δεδομένα σχετικά με την ταχύτητα του αυτοκινήτου και τις στροφές του κινητήρα - Αντιθέτως, η Apple πρέπει να γνωρίζει εάν το αυτοκίνητο κινείται ενώ το Carplay χρησιμοποιείται.\nΑυτό θέτει το σοβαρό ερώτημα μεταξύ των αυτοκινητιστών: Γιατί η Google δεν μπορεί να χρησιμοποιεί απλώς δεδομένα GPS για να παρακολουθεί την ταχύτητα ενός οχήματος σε αντίθεση με την ανάκτησή του μέσω του δικού τους λογισμικού Android; Και το πιο σημαντικό, τι θέλει η Google με τις οδηγικές συνήθειες των ανθρώπων;\nΑνεξάρτητα, η προστασία της ιδιωτικής ζωής και της ασφάλειας φαίνεται να είναι οι βασικές αρχές που δοκιμάζονται εδώ. Το γεγονός ότι η Google αλληλεπιδρά άμεσα με τα ηλεκτρονικά του οχήματος μπορεί να οδηγήσει σε σοβαρούς κινδύνους εισβολής - ένα ζήτημα που έγινε πρόσφατα πραγματικότητα από τους χάκερ των σειριακών αυτοκινήτων Charlie Miller και Chris Valasek . Το ζευγάρι μπόρεσε να συνδεθεί με το υλικολογισμικό του Jeep Cherokee μέσω του συστήματος ψυχαγωγίας του πριν πάρει τον πλήρη έλεγχο του οχήματος. Το χάκερ πυροδότησε τελικά την ανάκληση 1,4 εκατομμυρίων αυτοκινήτων από τη Chrysler για θέματα ασφάλειας.\nΕάν η Google πράγματι συλλέγει συνήθειες οδήγησης για χάρη της στόχευσης διαφημίσεων, αυτό θα μπορούσε να είναι το λιγότερο από τα προβλήματά μας.\n( μέσω του Gizmodo )\nχαριτωμένοι εύκολοι τρόποι για να φορέσετε τα μαλλιά σας\nποια είναι η καλύτερη ταινία σεξ διασημοτήτων\nΣετ σακάκι και παντελόνι μπλε τζιν\nτο καλύτερο θεμέλιο για τις ρυτίδες κάτω από τα μάτια


Κλειδαράς Διαφανής Ορατή Πεζοπορία Πρακτική Λουκέτο Κλείδωμα Εκπαιδευτικό Σετ εργαλείων | Gearbest Ελλάδα\n1 Μοναδικοί διαφανείς ανοιχτοί θάλαμοι σε όλα τα κινούμενα μέρη σας δείχνουν καθαρά τον εσωτερικό μηχανισμό.\n2 Τέλεια ομαλή κατάσταση λειτουργίας. δεν βγαίνουν χαλαρά εξαρτήματα ή καρφίτσες.\n3 Λουκέτο, η πιο παραδοσιακή και γνωστή κλειδαριά στην οικογένεια Lock\n4 Είναι η ευκολότερη κλειδαριά για να κυριαρχήσει και έχει επίσης πολλή διασκέδαση κατά την άσκηση.\n5 Prefect κλειδαριά για αρχάριο για να ξεκινήσει (ειδικά με το διαφανές σχέδιο).\n6 Η κλειδαριά διπλής όψης μπορεί να κλειδώσει με περίεργο τρόπο, αλλά μπορείτε να βρείτε αυτές τις κλειδαριές στις περισσότερες πόρτες.\n7 Μια σκληρότερη πρόκληση από το λουκέτο. Αλλά με το χρόνο και την πρακτική θα το μάθετε σε χρόνο μηδέν.\nΣετ επιλογής κλειδώματος 17pcs. (12 βίδες και 5 ροπές στρέψης)\nΔιαφανές λουκέτο άσκησης με 2 πλήκτρα\nΔιαφανής κλειδαριά διπλής κυλινδρικής άσκησης με 2 πλήκτρα\nΥλικά: ABS,PU,Ανοξείδωτο ατσάλι\nΜέγεθος προϊόντος (Π x Υ x Β): 19,00 χ 10,50 χ 5,50 εκ. / 7,48 χ 4,13 χ 2,17 ίντσες\nΜέγεθος συσκευασίας (Π x Υ x Β): 19,50 χ 11,00 χ 6,50 cm / 7,68 χ 4,33 χ 2,56 ίντσες\nΠεριεχόμενα συσκευασίας: 17 x Set Lock Pick, 1 x Αγγλικά Οδηγίες


Παρέμβαση του Προέδρου του ΣΥΡΙΖΑ Αλ. Τσίπρα σε συζήτηση (στρογγυλό τραπέζι) με θέμα: "Advice to Governments to Come" (Συμβουλές σε μία Μελλοντική Κυβέρνηση)(ΤΕΞΑΣ – ΤΡΙΤΗ 5/11/2013) | ΣΥΡΙΖΑ Συνασπισμός Ριζοσπαστικής Αριστεράς\nΠίσω, στη δεκαετία του ʼ80, η Μάργκαρετ Θάτσερ επινόησε το σύνθημα «δεν υπάρχει εναλλακτική λύση». Ήθελε να μας πείσει τότε ότι δεν υπάρχει εναλλακτική λύση στο νεοφιλελευθερισμό.\nΎστερα από χρόνια βαθιάς λιτότητας και καταστροφής πιστεύουμε ότι έχει αποτύχει δραματικά η στρατηγική της εσωτερικής υποτίμησης με την ελπίδα της ανάπτυξης μέσω των εξαγωγών. Γιʼ αυτό εμείς παρουσιάζουμε ένα σχέδιο το οποίο αποκαθιστά την εσωτερική ζήτηση και δημιουργεί θέσεις εργασίας.\nΧθες έθεσα το εξής ερώτημα: πιστεύει κανείς ότι είναι σε θέση η Ελλάδα να αποπληρώσει ένα συνολικό ποσό ?83 δις σε τόκους; Πιστεύει κανείς ότι η Ελλάδα μπορεί να πετύχει πρωτογενές πλεόνασμα 4,5% έως το 2020;\nΤο εθνικό σχέδιο του ΣΥΡΙΖΑ για την οικονομική, κοινωνική και οικολογική ανασυγκρότηση της χώρας στηρίζεται σε τρεις αμοιβαία ενισχυόμενους πυλώνες. Ο πρώτος πυλώνας είναι: σταθεροποίηση της οικονομίας με κοινωνικά δίκαιο και οικονομικά διατηρήσιμο πρωτογενές πλεόνασμα. Θα το πετύχουμε με τη σημαντική αύξηση των δημόσιων εσόδων. Σʼ αυτήν την κατεύθυνση θα προχωρήσουμε στη μεταρρύθμιση του φορολογικού συστήματος έτσι ώστε να φορολογηθούν τα υψηλά εισοδήματα και ο μεγάλος πλούτος και να περιοριστούν η φοροδιαφυγή, η φοροαποφυγή και οι ενδοομιλικές συναλλαγές. Θα αναδιοργανώσουμε τις δημόσιες δαπάνες έτσι ώστε να αντιμετωπίσουμε, κατά προτεραιότητα, την ανθρωπιστική κρίση. Ο δεύτερος πυλώνας είναι η αποτελεσματική αντιμετώπιση της ανθρωπιστικής κρίσης, δεσμεύοντας δημόσια κεφάλαια σʼ αυτόν τον επείγοντα στόχο, όπως μόλις προανέφερα. Ο τρίτος πυλώνας είναι η ανασυγκρότηση της παραγωγικής βάσης της οικονομίας. Ο στόχος είναι η διαμόρφωση ενός νέου αναπτυξιακού μοντέλου, που θα διασφαλίζει αξιοπρεπώς αμειβόμενη και σταθερή εργασία, μακριά από τις πρακτικές του παρελθόντος που βύθισαν την Ελλάδα στην κρίση.


Βαρουφάκης: «Εφυγαν δύο πρωθυπουργοί λόγω της τρόικας-Ιδια μοίρα θα έχει και ο Τσίπρας - Pelop.gr\nΒαρουφάκης: «Εφυγαν δύο πρωθυπουργοί λόγω της τρόικας-Ιδια μοίρα θα έχει και ο Τσίπρας\nΑπό την αρχή της οικονομικής κρίσης στην Ελλάδα, το 2010, δύο πρωθυπουργοί αναγκάστηκαν να αποχωρήσουν από τη στιγμή που αναγκάστηκαν να αποδεχθούν το σκληρό πακέτο μέτρων που υποβλήθηκε από την τρόικα. Ιδια μοίρα περιμένει και τον Τσίπρα.\nΑυτό αναφέρει ο Γιάνης Βαρουφάκης στο άρθρο που δημοσιεύουν οι σημερινοί New York Times με τον τίτλο «Πώς η Ευρώπη συνέτριψε την Ελλάδα».\nΣτον πρόλογό του ο κ. Βαρουφάκης σημειώνει «με πονάει να βλέπω την ίδια μοίρα να περιμένει τον φίλο και σύντροφό μου Αλέξη Τσίπρα».\n«Τον Ιούλιο, ο κ. Τσίπρας αναγκάστηκε να συνθηκολογήσει με το τελευταίο πρόγραμμα της τρόικας και αυτό αποτέλεσε το τέλος της κυβέρνησής μας. Επίσης προκάλεσε τη διαίρεση του κόμματός μας, ανάμεσα με αυτούς που ήθελαν την εφαρμογή του προγράμματος και σε εμάς (40 βουλευτές από τους 149) που δεν το θέλαμε. Το αποτέλεσμα αυτής της κρίσης ήταν η προκήρυξη των εκλογών της 20ής Σεπτεμβρίου».\nΕν συνεχεία, ο πρώην ΥΠΟΙΚ σημειώνει ότι παραιτήθηκε από το πόστο του λόγω της ταπεινωτικής και αδίστακτης επιβολής της τρόικας και τώρα σκοπεύει να μείνει μακριά από τις «θλιβερές» εκλογές, καθώς η Βουλή που θα προκύψει δεν θα είναι ικανή να προωθήσει μια ρεαλιστική μεταρρυθμιστική ατζέντα για την Ελλάδα.\n«Ούτε μπορώ να υποστηρίξω την αποδοχή του προγράμματος της τρόικας που όλοι γνωρίζουν ότι θα αποτύχει. Αυτό είναι κάτι που το αποδέχεται ο κ. Τσίπρας, ο κ. Σόιμπλε και αξιωματούχοι στο ΔΝΤ. Ολοι αποδέχονται ότι το πρόγραμμα δεν είναι βιώσιμο», σημειώνει ο κ. Βαρουφάκης.\nΩστόσο, στο άρθρο του αντιτίθεται και σε εκείνους που πιστεύουν ότι η επιστροφή στη δραχμή θα ήταν μια λύση για την Ελλάδα. Κατά τον κ. Βαρουφάκη το πρόβλημα της Ελλάδας έχει να κάνει με την ευρύτερη κρίση της Ευρωζώνης. Οι πρωτοπόροι της ένωσης, με τελευταίο τον κ. Σόιμπλε, δεν έχουν αποφασίσει για το τι είδους ευρώ θέλουν. Φέρνει το παράδειγμα του Φραγκλίνου Ρούσβελτ που το 1933 έριξε περισσότερο χρήμα στην αγορά έτσι ώστε να τραβήξει τις ΗΠΑ από την μεγάλη ύφεση.\nΣτην περίπτωση του ευρώ, οι απαιτήσεις είναι διαφορετικές, αναφέρει ο κ. Βαρουφάκης, και χρειάζονται απαντήσεις που θα στηρίζονται στην πολιτική ένωση. Κάτι που προτείνει η γαλλική κυβέρνηση και κάποιες άλλες. «Το μεγάλο ερώτημα που η Ευρώπη πρέπει να απαντήσει είναι: Τι είδους πολιτική ένωση θέλουμε; Είμαστε έτοιμοι να αντιδράσουμε άμεσα για να αποτρέψουμε την διάσπαση της Ευρωζώνης;»\nΣύμφωνα με την ανάλυση του κ. Βαρουφάκη το βασικό διακύβευμα της Ευρωζώνης είναι η σχέση Βερολίνου-Παρισιού. Η Γερμανία είναι σταθερά προσανατολισμένη σε μια Ευρωζώνη που θα ακολουθεί τους κανόνες και κάθε χώρα θα είναι υπεύθυνη για τα οικονομικά της. Σε αντίθεση με το Παρίσι και τη Ρώμη που έχουν διαφορετική αντιμετώπιση.\nΟ κ. Βαρουφάκης σημειώνει πως αν ο Σόιμπλε έκανε δεκτή μια άλλη λύση για την Ελλάδα, τότε θα έχανε έναντι της Γαλλίας. «Έτσι η Ελλάδα συνετρίβη από τους ελέφαντες», γράφει χαρακτηριστικά.\nΑκολούθως αναφέρει αναλυτικά το εναλλακτικό πλάνο διάσωσης που είχε σχεδιάσει όσο ήταν υπουργός Οικονομικών με τη βοήθεια του οικονομολόγου Τζέφρι Σακς, του πρώην ΥΠΟΙΚ των ΗΠΑ, Λάρι Σάμερς και τον πρώην υπουργό Οικονομικών της Αγγλίας, Νόρμαν Λαμόντ.\nΚάνει λόγο για την πρότασή του περί ανταλλαγής χρέους, χαμηλά πρωτογενή πλεονάσματα, μικρότερες μειώσεις στις δημόσιες δαπάνες, προσέλκυση επενδυτών, επιστροφή στις αγορές, ένταξη στον ποσοτική χαλάρωση της ΕΚΤ, τη δημιουργία μιας «bad bank» και μεταρρυθμίσεις στη φορολογία.\nΓράφει για το πλάνο ο κ. Βαρουφάκης:\n«Το πλάνο ήταν έτοιμο στις 11 Μαΐου. Το παρουσίασα στον Σόιμπλε και σε άλλους ΥΠΟΙΚ της Ευρωζώνης. Ωστόσο, δεν έλαβε ποτέ έγκριση από τον Ελληνα πρωθυπουργό διότι του το απαγόρευσε η τρόικα. Του κατέστησε σαφές ότι οποιοδήποτε τέτοιο έγγραφο θα θεωρούνταν εχθρική απόπειρα και θα ήταν μια υπαναχώρηση από τις συνθήκες του υπάρχοντος προγράμματος της τρόικας. Φυσικά, αυτό το πρόγραμμα έκανε λόγο για μεγαλύτερα πρωτογενή πλεονάσματα και δεν είχε πρόβλεψη για την αναδιάρθρωση του χρέους».\nΟ κ. Βαρουφάκης σημειώνει πως αυτό δείχνει την αποτυχία της Ευρωζώνης, ενώ η «Ανοιξη της Αθήνας» έχει να μας διδάξει ότι η Ελλάδα μπορεί να ανακάμψει μόνο αν η ΕΕ κάνει μια μετάβαση από το «Εμείς τα κράτη» στο «Εμείς οι ευρωπαϊκοί λαοί».\nΚαταλήγει πως η νομισματική ένωση είναι αναποτελεσματική και βαθιά αντιδημοκρατική. «Η μάχη στην Ελλάδα έχει μετατραπεί σε μια μάχη για την ακεραιότητα, την ψυχή, τη λογική και τη δημοκρατία στην Ευρώπη. Θα επικεντρωθώ στη δημιουργία ενός πανευρωπαϊκού πολιτικού κινήματος, εμπνευσμένο από την «Ανοιξη της Αθήνας» που θα εργαστεί προς την κατεύθυνση του εκδημοκρατισμού της Ευρώπης. Φυσικά, αυτό θα χρειαστεί χρόνια για να αποδώσει καρπούς - χρόνια που η Ελλάδα δεν θα αντέξει. Στο μεταξύ, θα συνεχίσω να προωθώ ένα σχέδιο για πραγματική, βιώσιμη και εναλλακτική λύση για την ανάκαμψη της Ελλάδας, κάτι που είναι αδύνατον να συμβεί με το πρόγραμμα της τρόικας».


Εξελίξεις στο ζήτημα της εκκλησιαστικής σχολής μετά το δημοσίευμα του ΕΚΚΛΗΣΙΑ ONLINE - ΕΚΚΛΗΣΙΑ ONLINE\nΠέμπτη, 15 Φεβρουαρίου 2018 03:09\nΑρχική » ΝΕΑ » Εξελίξεις στο ζήτημα της εκκλησιαστικής σχολής μετά το δημοσίευμα του ΕΚΚΛΗΣΙΑ ONLINE\nΠριν από λίγο καιρό το ΕΚΚΛΗΣΙΑ ONLINE είχε δημοσιεύσει επιστολή-φωτιά των μαθητών της τρίτης τάξης ανώτατης εκκλησιαστικής σχολής των Αθηνών, στην οποία κατήγγειλαν απίστευτες συνθήκες διαβίωσης στο οικοτροφείο της σχολής, με ιδιαίτερη αναφορά στον υπεύθυνο, κύριο Κ., αποδίδοντάς του κατηγορίες για βίαιη και προσβλητική συμπεριφορά εις βάρος των μαθητών, με αποτέλεσμα πολλοί μαθητές να σκεφτόντουσαν ακόμα και την αποχώρησή τους από τη Σχολή.\nΕν τέλει το διοικητικό συμβούλιο απεφάνθη και ο εν λόγω εργαζόμενος απαλλάχθηκε από τα καθήκοντά του, τα οποία ανέλαβε ο διευθυντής της Σχολής.\nΝέες πληροφορίες κάνουν λόγο ακόμα και για οικονομικές ατασθαλίες, στις οποίες φέρεται να συνετέλεσε ο αποπεμφθείς εργαζόμενος και εντός των ημερών αναμένεται να εξετασθεί εκ νέου η δράση του με σκοπό τη διερεύνηση τυχόν ευθυνών.\nΣε κάθε περίπτωση οι εξελίξεις κινούνται προς τη σωστή κατεύθυνση μιας και μοναδικός γνώμονας είναι και πρέπει να είναι η ψυχική ηρεμία των μαθητών που καλούνται να περάσουν τον δύσκολο κάβο των πανελληνίων απρόσκοπτα και χωρίς εντάσεις.\n3 χρόνια πριν Γράφει το ΕΚΚΛΗΣΙΑ ONLINE, ΝΕΑΕΚΚΛΗΣΙΑ ONLINE, εκκλησιαστική σχολή, ΚΑΤΑΓΓΕΛΙΑ, μαθητές\nΟ Απόστολος, Πέμπτη 15 Φεβρουαρίου 2018Σε εκδηλώσεις στον Καναδά ο Νέας Ιερσέης Ευάγγελος (ΦΩΤΟ)


Ο Μίτσελ δεν χαρίζει!, 24Sports & News\nΟ Μίτσελ δεν χαρίζει!\n25 ΑΠΡΙΛΙΟΥ 2017 - 23:56\nΚαμία όρεξη για αστειάκια δεν είχε η Μάλαγα. Η ομάδα του Μίτσελ «καθάρισε» 2-0 στο ντέρμπι της Ανδαλουσίας την Γρανάδα και την άφησε στην… εντατική μαζί με την Χιχόν που έμεινε στο 1-1 με την Εσπανιόλ.\nΠλάκα στο μίνι-ντέρμπι της Ανδαλουσίας έκανε η Μάλαγα. Η ομάδα του Μίτσελ ήταν πολύ καλύτερη από την Γρανάδα κι έφυγε με το «διπλό» επικρατώντας άνετα 2-0.\nΟι φιλοξενούμενοι ήταν καλύτεροι σχεδόν σε ολόκληρη την διάρκεια του παιχνιδιού. Στο πρώτο ημίχρονο είχαν πολλές ευκαιρίες, όμως ο Οτσόα κρατούσε όρθια την Γρανάδα. Ο γκολκίπερ των γηπεδούχων λύγισε στο 47’ όταν είδε την σουτάρα του Σάντρο να καταλήγει στα δίχτυα του. Η Γρανάδα πίεσε αλλά δεν άγχωσε την Μάλαγα και στις καθυστερήσεις ο Σάντρο ήταν αυτός που έδωσε την χαριστική βολή στην ομάδα του Τόνι Άνταμς.\nΗ Γρανάδα είδε την προσπάθειά της για παραμονή να γίνεται ακόμη πιο δύσκολη, αφού η Χιχόν, έστω κι αν δεν έμεινε ικανοποιημένη, πήρε βαθμό με την ισοπαλία 1-1 απέναντι στην Εσπανιόλ. Η Σπόρτιγνκ ήταν καλύτερη στο πρώτο ημίχρονο και λίγο πριν το φινάλε άνοιξε το σκορ με τον Βίκτορ στο 39΄. Στο δεύτερο οι Καταλανοί ισορρόπησαν κι απάντησαν με τον Μορένο στο 55’, ενώ είχαν ευκαιρίες για να φύγουν και με τη νίκη από τον «Μολινό».\n(39' Βίκτορ - 55' Μορένο)\nΑτλέτικο Μαδρίτης –Βιγιαρεάλ (22:30)\nΜπαρτσελόνα – Οσασούνα (20:30)\nΛεγανές – Λας Πάλμας (21:30)\nΒαλένθια - Σοσιεδάδ (21:30)\nΝτεπορτίβο Λα Κορούνια – Ρεάλ Μαδρίτης (22:30)\nΑθλέτικ Μπιλμπάο – Ρεάλ Μπέτις (22:30)


Νικόλαος Ζώγας: Για ακόμη μια φορά αποδεικνύεται περίτρανα ότι η αγάπη για τον τόπο μας κερδίζει όλα τα εμπόδια!\nΕίμαι ιδιαίτερα ευτυχής που η Περιφέρεια Δυτικής Ελλάδας και συγκεκριμένα ο Περιφερειάρχης κύριος Νεκτάριος μαζί Φαρμάκης με τον Αντιπεριφερειάρχη Περιβάλλοντος κύριο Λάμπρος Δημητρογιάννης\nπου άκουσαν την φωνή των Δημοτών του Ξηρομέρου και τάχθηκαν ΟΜΟΦΩΝΑ ενάντια στην τοποθέτηση Ανεμογεννητριών στις τοποθεσίες Καλλίδρομο και Βελούτσα!\nΘέλω να ευχαριστήσω τους Προέδρους των Τοπικών Κοινοτήτων, Καραϊσκάκη, Βασιλόπουλου, Αρχοντοχωρίου, Βλυζιανών, οι οποίοι ανέδειξαν το θέμα και με μεγάλη αγάπη για τον τόπο τους κράτησαν Θερμοπύλες!\nΟμοίως να ευχαριστήσω όλους τους Δημοτικούς Συμβούλους που είπαν ένα ξεκάθαρο ΟΧΙ.!\nΓια ακόμη μια φορά αποδεικνύεται περίτρανα ότι η αγάπη για τον τόπο μας κερδίζει όλα τα εμπόδια!\nΘα συνεχίσω να αγωνίζομαι με τον ίδιο τρόπο που αγωνίζομαι έως τώρα για τα προβλήματα του τόπου μας με έργα και πράξεις με σοβαρότητα και υπευθυνότητα για το μέλλον των παιδιών μας και το καλό του τόπου μας!


info@enikonomia.gr (Enikonomia.gr) http://www.enikonomia.gr/timeliness/209427,stournaras-gia-polaki-den-einai-fysiologiko-na-tilefoneis-ston-ke.html http://media.enikonomia.gr/data/photos/resized/125_209427_221c1a9bc9-a4843edba728733b.jpg «Δεν είναι φυσιολογικό να τηλεφωνείς στον κεντρικό τραπεζίτη και να ηχογραφείς την συνομιλία», δήλωσε ο Γιάννης Στουρνάρας... 3/2/2019 8:33:19 PM 3/2/2019 8:33:19 PM\nδημοσιεύθηκε: 02/03/2019 20:33\n«Δεν είναι φυσιολογικό να τηλεφωνείς στον κεντρικό τραπεζίτη και να ηχογραφείς την συνομιλία. Δεν είναι καθόλου θα έλεγα! Νομίζω ότι αυτό το τηλεφώνημα παραβίασε σχεδόν όλα τα άρθρα της συνθήκης της Ε.Ε αναφορικά με την ανεξαρτησία του κεντρικού τραπεζίτη. Παραβίασε τον Ποινικό Κώδικα της Ελλάδας και παραβίασε την κοινή λογική», δήλωσε οΓιάννης Στουρνάραςγια το τηλεφώνημα που δέχθηκε από τον Παύλο Πολάκη, μετά την αποκάλυψη για το δάνειο των 100. 000 ευρώ του αναπληρωτή υπουργού Υγείας από την Attika Bank.\nΜιλώντας στο 4ο Οικονομικό Φόρουμ των Δελφών, ο κ. Στουρνάρας τόνισε ότι«είναι υποχρέωσή μου να προστατεύσω την ανεξαρτησία της Κεντρικής Τράπεζας. Είναι υποχρέωσή μου να υπηρετώ την Κεντρική Τράπεζα και να σέβομαι τις εντολές που έχω. Έχω την υποχρέωση να συμπεριφέρομαι με τον τρόπο που το κάνω. Απλώς να υπερασπίζομαι την ανεξαρτησία της Κεντρικής Τράπεζας, όχι να διαφωνώ με την κυβέρνηση».\n#ΣΤΟΥΡΝΑΡΑΣ #ΠΟΛΑΚΗΣ #ΦΟΡΟΥΜ ΔΕΛΦΩΝ


Ευχές για επιτυχία στο νέο Δ.Σ. του ΔΗΠΠΑΚΥΘ από το ιστολόγιο μας. - tsiaousidis\nHome » Ευχές » Ευχές για επιτυχία στο νέο Δ.Σ. του ΔΗΠΠΑΚΥΘ από το ιστολόγιο μας.\nΕυχές για επιτυχία στο νέο Δ.Σ. του ΔΗΠΠΑΚΥΘ από το ιστολόγιο μας.\nΝα ευχηθούμε σαν ιστολόγιο καλή επιτυχία στο νέο Δ.Σ. του ΔΗΠΠΑΚΥΘ.\nΔηλώνουμε σε ότι έχει σχέση με πολιτισμό, αθλητισμό κτλ θα μας βρει δίπλα του όπως ακριβώς κάναμε και με το προηγούμενο Δ.Σ.\nΣτις περισσότερες εκδηλώσεις ήμασταν χορηγοί επικοινωνίας το ίδιο θα πράξουμε και τώρα.\nΤην Πρόεδρο κ.Χατζηχριστοφή δεν την γνωρίζουμε αλλά της ευχόμαστε καλή επιτυχία.\nΤον Αντιπρόεδρο Γιώργο Καριώτη τον ξέρουμε πολύ καλά και ιδιαίτερα ο διαχειριστής του ιστολογίου γνωρίζει εδώ και χρόνια το πάθος του για τον πολιτισμό. Ένας βραβευμένος με πολλούς διεθνείς και ελληνικούς επαίνους για την προσφορά του τοποθετήθηκε στην κατάλληλη θέση και πιστεύουμε ότι θα προσφέρει τα μέγιστα από την νέα του θέση.\nΑπό τα μέλη του νέου Δ.Σ να ευχηθούμε ιδιαίτερη επιτυχία στα καθήκοντα του σε ένα δικό μας παιδί, πολύ καλό φίλο που γνωρίζουμε χρόνια, τον Στάθη Δημόπουλο που έχει να προσφέρει πολλά.\nΓια την κυρία Ζαριφέ δεν χρειάζεται να πούμε κάτι ιδιαίτερο διότι από όποιο μετερίζι και να είναι μόνο προσφορά δίνει στον τόπο μας.\nΓια την κυρία Μώραλη έχουμε να πούμε ότι για πρώτη φορά συμμετέχει σε Δ.Σ.ΝΠΔΔ και είναι η μεγάλη ευκαιρία να προσδώσει στο ΔΗΠΠΑΚΥΘ όλα εκείνα για τα οποία χρόνια τώρα η αριστερά διδάσκει ως προς τον πολιτισμό.\nΣτον κύριο Παζαρόπουλο τον κύριο Κακαλη την κυρία Ζαχαριάδου και Ταβαγιου παρ΄όλο που δεν τους γνωρίζουμε προσωπικά γνωρίζουμε ότι είναι ενεργοί πολίτες και θα βοηθήσουν το έργο του ΔΗΠΠΑΚΥΘ μέσα από το Δ.Σ. να τους ευχηθούμε καλό κουράγιο και καλή δύναμη.\nΑναρτήθηκε από ΔΗΜΗΤΡΙΟΣ ΤΣΙΑΟΥΣΙΔΗΣ στις 10/06/2014


Το κρυολόγημα σε έριξε στο κρεβάτι; Τι ΔΕΝ πρέπει να...\nΤο κρυολόγημα σε έριξε στο κρεβάτι; Τι ΔΕΝ πρέπει να κάνεις: Ο παθολόγος δίνει τις οδηγίες\nΔες όλα αυτά που σαμποτάρουν την προσπάθεια του οργανισμού σου να αναρρώσει γρήγορα από το κρυολόγημα. Απόφυγέ τα και περαστικά σου.\nΓΡΑΦΕΙ: ΑΜΑΛΙΑ ΔΟΥΚΑ 02-11-2019\nΌπως δείχνουν οι σχετικές έρευνες, ο μέσος ενήλικας αναμένεται να κρυολογήσει δύο έως τρεις φορές στη διάρκεια του χειμώνα, ενώ τα παιδιά οχτώ ή και περισσότερες. Τα καλά νέα είναι ότι, αν φερθείς έξυπνα, θα είσαι πάλι δραστήρια και ευδιάθετη μέσα σε μία εβδομάδα.\nΔιαφορετικά, κινδυνεύεις να ταλαιπωρείσαι από βήχα, καταρροή και πονεμένο λαιμό για πολύ περισσότερο. Να τι ΔΕΝ πρέπει να κάνεις, για να συνέλθεις όσο πιο γρήγορα γίνεται.\nΜΗ συμπεριφέρεσαι σαν να μην έχεις τίποτα\nΕίναι πολύ εύκολο να επιλέξεις απλά να αγνοήσεις ένα κρυολόγημα, ιδιαίτερα αν δεν έχεις ανεβάσει πυρετό. Μπορεί να θεωρείς ότι όλα τα άλλα που έχεις να κάνεις –η δουλειά, οι υποχρεώσεις, οι βόλτες σου– είναι πιο σημαντικά από μια ιωσούλα. Σιγά, λοιπόν, μη μείνεις μέσα, σωστά; Λάθος!\nΒάλε σε προτεραιότητα την υγεία σου. Ο οργανισμός σου έχει ανάγκη από ξεκούραση, προσεγμένη διατροφή και φροντίδα, διαφορετικά είναι πολύ πιθανό να γίνεις χειρότερα. Πάρε 2 ημέρες άδεια και μείνε στο κρεβάτι. Αλλιώς, θα σέρνεσαι μαζί με την ίωσή σου για πολύ καιρό!\nMH ζητάς από το γιατρό να σου δώσει αντιβίωση\nΠολύ περισσότερο, μην μπεις στον πειρασμό να πάρεις μόνη σου. Το κρυολόγημα και η γρίπη προκαλούνται από μερικές δεκάδες τύπους ιών και όχι από μικρόβια, που σημαίνει ότι η αντιβίωση δεν μπορεί να προσφέρει τίποτα για την καταπολέμησή τους.\n«Το μόνο που θα καταφέρεις παίρνοντας ένα τέτοιο φάρμακο είναι να συμβάλεις στην ενίσχυση της αντίστασης των μικροβίων στα αντιβιοτικά» λέει ο Αντώνιος Λέπουρας, παθολόγος-διαβητολόγος.\n«Κάτι που πρακτικά σημαίνει ότι αν κάποια στιγμή στο μέλλον χρειαστείς πραγματικά αντιβιοτικό, ίσως η δράση του δε θα είναι αποτελεσματική».\nΑυτός ο επίμονος βήχας και ο πόνος στο στήθος θα μπορούσαν να είναι λιγότερο έντονοι, αν τα συμπτώματα της ίωσης δεν ενισχύονταν από τις κακές σου συνήθειες. Καλό θα ήταν να αποφεύγεις και τον καπνό των άλλων που μπορεί να ερεθίσει τους πνεύμονες, το λαιμό και μύτη.\nΠολλές έρευνες έχουν δείξει ότι το στρες είναι από τους παράγοντες που αποδυναμώνουν το ανοσοποιητικό σύστημα, αυξάνοντας τις πιθανότητες να αρρωστήσεις και δυσκολεύοντας τη διαδικασία της ανάρρωσης. Αν θέλεις να έχεις λιγότερο κρυολογήματα αυτόν το χειμώνα, φρόντισε να είσαι χαλαρή ή βρες έναν τρόπο για να αντιμετωπίζεις το στρες. Η γυμναστική θα σε βοηθήσει να τα καταφέρεις.\nΜΗΝ υπερβάλλεις με τα φάρμακα\nΣτο φαρμακείο θα βρεις πολλά σκευάσματα που θα σε βοηθήσουν να αντιμετωπίσεις τα συμπτώματα, όπως η βουλωμένη μύτη, ο πονόλαιμος ή ο βήχας. Μην τα πάρεις για μεγάλο χρονικό διάστημα, γιατί θα έχουν τα αντίθετα αποτελέσματα. Για παράδειγμα, αν χρησιμοποιήσεις ένα σπρέι για την καταρροή για περισσότερες από 3-4 ημέρες, θα ερεθίσεις κι άλλο τις μεμβράνες της μύτης.\nΜην υπερβαίνεις την ενδεδειγμένη δοσολογία και δοκίμασε πιο «εναλλακτικές» μεθόδους για να ανακουφιστείς, όπως πλύσεις με φυσιολογικό ορό στη μύτη.\nΑπό τη μία δεν έχεις όρεξη, από την άλλη όλα τα φαγητά έχουν την ίδια «επίπεδη» μυρωδιά και γεύση, οπότε γιατί να φας; Κι όμως! Το σώμα σου χρειάζεται ενέργεια! Περισσότερο όμως έχει ανάγκη από υγρά, εξού και η αποδεδειγμένη αποτελεσματικότητα της παραδοσιακής κοτόσουπας για το κρυολόγημα. Φάε μικρά γεύματα, πλούσια σε νερό (σούπες, φρούτα) και εξασφάλισε βιταμίνες από φυσικές πηγές. «Κατανάλωσε τροφές με αντιικές ιδιότητες, όπως σκόρδο και κρεμμύδι» προτείνει ο ειδικός.\nTips για να συνέλθεις πιο γρήγορα\nΑπόλαυσε ένα ζεστό μπάνιο. Η υγρασία από τους ατμούς διευκολύνει τη δίοδο του αέρα από το ανώτερο αναπνευστικό που «κλείνει» εξαιτίας της ίωσης.\nΠιες ένα ζεστό τσάι. Τα αφεψήματα θα σου προσφέρουν την απαραίτητη ενυδάτωση και θα σε διευκολύνουν να απομακρύνεις τις βλέννες από το λαιμό και τους βρόγχους.\nΚάνε γαργάρες με αλατόνερο. Σε 1 ποτήρι χλιαρό νερό ρίξε 1/2 κ.γ. αλάτι και κάνε γαργάρες: θα ανακουφίσει τον πονεμένο λαιμό σου. «Αποτελεσματικά στον πονόλαιμο είναι τα σπρέι πρόπολης. Έχουν αντισηπτικές ιδιότητες και μπορούν να χρησιμοποιηθούν πέντε με έξι φορές την ημέρα» λέει ο ειδικός.\nΣυμβουλέψου το γιατρό σου. Αν έχεις πυρετό που επιμένει ή ανήκεις σε ομάδα υψηλού κινδύνου, π.χ. έχεις κάποιο χρόνιο νόσημα, επικοινώνησε με το γιατρό σου. Αν είναι γρίπη, θα πρέπει να πάρεις το αντιγριπικό φάρμακο μέσα στα δύο πρώτα 24ωρα.


Μπαράζ βανδαλισμών σε σταθμούς του μετρό | Η ΚΑΘΗΜΕΡΙΝΗ\n16 Μαρτίου, 2016 16.03.2016 • 08:36\nΠροβληματισμό προκαλούν τα επαναλαμβανόμενα φαινόμενα βανδαλισμών των ακυρωτικών μηχανημάτων σε σταθμούς του μετρό, τα οποία οι ΣΤΑΣΥ (Σταθερές Συγκοινωνίες) δεν προλαβαίνουν να επιδιορθώσουν. Τα πρώτα κρούσματα σημειώθηκαν την Παρασκευή το βράδυ και το φαινόμενο συνεχίστηκε και το Σάββατο. «Θύματα» των κουκουλοφόρων ήταν ακυρωτικά μηχανήματα σε σταθμούς του μετρό στο Μοναστηράκι και στον Κεραμεικό. Μέχρι χθες δεν είχαν επιδιορθωθεί όλα τα μηχανήματα, με αποτέλεσμα η εξυπηρέτηση των επιβατών να παρουσιάζει σημαντική καθυστέρηση.\nΠροχθές το βράδυ ακόμη ένα καταγεγραμμένο περιστατικό ήρθε να προστεθεί στους βανδαλισμούς του Σαββατοκύριακου καθώς παρόμοια επίθεση δέχτηκε ο σταθμός «Αγιος Ελευθέριος». Σύμφωνα με τις ΣΤΑΣΥ, οι βλάβες θα έχουν επιδιορθωθεί πλήρως σήμερα. Ωστόσο υπάρχουν καταγγελίες ότι βλάβες έχουν υποστεί και ακυρωτικά μηχανήματα σε σταθμούς της γραμμής 3 του μετρό, για τις οποίες όμως εκπρόσωπος της εταιρείας δήλωνε άγνοια. Με δεδομένο ότι οι φθορές δεν αφορούν μόνο ακυρωτικά μηχανήματα αλλά και τζαμαρίες σε σταθμούς, το κόστος επιδιόρθωσης θα επιβαρύνει τις ήδη «πληγωμένες» οικονομικά συγκοινωνιακές εταιρείες. Το γεγονός ότι οι ΣΤΑΣΥ δεν έχουν εικόνα των βλαβών που έχει υποστεί ο εξοπλισμός τους είναι ενδεικτικό της κατάστασης.


Τραπέζι Μπιστρό Γκρι 60 x 60 x 75 εκ. Μοριοσανίδα | Homeville\nΤραπέζι Μπιστρό Γκρι 60 x 60 x 75 εκ. Μοριοσανίδα\nΤραπέζι Μπιστρό Γκρι 60 x 60 x 75 εκ. Μοριοσανίδα ποσότητα\nΚωδικός προϊόντος: 802104 Κατηγορίες: Τραπέζια, Τραπέζια Κουζίνας & Τραπεζαρίας\nΒοηθητικό Τραπέζι Λευκό 40 x 30 x 41,5 εκ.\nΚομοδίνο Καφέ 45 x 42 x 58 εκ. από Μασίφ Ξύλο Ακακίας


Βόλος: 6χρονο παιδί κρεμόταν από τα κάγκελα και ζητούσε βοήθεια – Λόγος της Πέλλας\nHome/Ειδήσεις/Ελλάδα/Βόλος: 6χρονο παιδί κρεμόταν από τα κάγκελα και ζητούσε βοήθεια\nΒόλος: 6χρονο παιδί κρεμόταν από τα κάγκελα και ζητούσε βοήθεια\nΤραγικές στιγμές πέρασε ένα 6χρονο παιδί από το Βόλο, καθώς ο πατέρας το άφησε μόνο του στο σπίτι και έφυγε.\nΤο παιδί, από τον φόβο του βγήκε στα κάγκελα της διπλοκατοικίας και ζητούσε βοήθεια, ενώ κρεμόταν από τα κάγκελα.\nΟ 40χρονος από το Πακιστάν είχε παντρευτεί πριν από έξι χρόνια στην πατρίδα του τη Βολιώτισσα μητέρα του εξάχρονου, η οποία ενώ ήταν 8 μηνών έγκυος τον εγκατέλειψε. Φέρεται να πληροφορήθηκε ότι ο σύζυγός της ήταν δίγαμος. Η μητέρα επέστρεψε στον Βόλο, γέννησε και αποφάσισε να φτιάξει τη ζωή της. Ο σύντροφός της ήταν εκείνος που αναγνώρισε το παιδί και του έδωσε το όνομά του.\nΠριν από δύο με τρία χρόνια περίπου φαίνεται να επέστρεψε ο βιολογικός πατέρας, ο οποίος έκτοτε διεκδικεί να του αναγνωριστεί η πατρότητα και το παιδί του να πάρει το δικό του όνομα. Το ζευγάρι βρίσκεται σε διαρκή δικαστική διαμάχη. Αρχικά με απόφαση Ειρηνοδικείου ο πατέρας είχε κερδίσει το παιδί στη δική του μερίδα και στο Ληξιαρχείο άλλαξε το όνομά του. Η μητέρα άσκησε τριτανακοπή και δικαιώθηκε με το παιδί να παίρνει και πάλι το επίθετο του συντρόφου της. Ο πατέρας συνεχίζει να διεκδικεί την αναγνώριση της πατρότητάς του. Πρόσφατα με απόφαση Πρωτοδικείου τού δόθηκε χρόνος με το παιδί του. Μεταξύ άλλων προβλεπόταν και αυτό το 20ήμερο μέσα στον Αύγουστο.\nΗ μητέρα, που φοβόταν και θεωρούσε ότι ο χρόνος που έχει δοθεί στον πρώην σύζυγό της με το παιδί είναι πολύς, κατέθεσε αίτηση ασφαλιστικών μέτρων για μείωση του χρόνου και ζήτησε προσωρινή διαταγή την οποία όμως απέρριψε το δικαστήριο. Χθες, η μητέρα προσέφυγε στην Εισαγγελία απ’ όπου πήρε τον φάκελο για να ζητήσει εκ νέου προσωρινή διαταγή, μετά το περιστατικό κατά το οποίο ο 6χρονος εκτέθηκε σε κίνδυνο.\nPrevious Βρέθηκε η Ελένη Γκουλιούμη σε κοίτη ποταμού στη Ρόδο\nNext Αυξημένη επιτήρηση στο Νομό Πέλλας, λόγω αύξησης κρουσμάτων


Σχόλια - "φωτιά" πολιτικών για τον επιλεκτικό αποκλεισμό ΜΜΕ\nΔιαβάστε τα σχόλια των πολιτικών στον Radio Arcadia 93.8:\nΠεριφερειάρχης Πελοποννήσου, Πέτρος Τατούλης: "Αυτό είναι "πραξικόπημα" από δημόσιο πρόσωπο σε δημόσιο χώρο".\nΘεματική Αντιπεριφερειάρχης, Κωνσταντίνα Νικολάκου: "Δεν πάει καλά ο άνθρωπος...", αστειευόμενη.\nΕπικεφαλής της μείζονος μειοψηφίας, Γιάννης Σμυρνιώτης: "Επιβεβαιώνεται η φασίζουσα νοοτροπία του κ. Παυλή- πράγμα που έχουν επισημάνει κι άλλοι πολίτες. Ο επιλεκτικός αποκλεισμός μέσων ενημέρωσης είναι ενδεικτικός της νοοτροπίας του".\nΕπικεφαλής της παράταξης "Τρίπολη Αλλάζουμε τα Δεδομένα", Νίκος Τσιαμούλος: "Επίδειξη αλαζονείας και αντιδημοκρατικής συμπεριφοράς από τον κ. Παυλή".\nΕπικεφαλής της παράταξης "Τρίπολη Αύριο", Κώστας Τζιούμης: "Απαράδεκτη η πράξη του κ. Δημάρχου. Πρόκειται για δημόσια εκδήλωση, παρόντων και ΜΜΕ . Ο αποκλεισμός κάποιων από τον κ. Παυλή, πλήττει βάναυσα την πολυφωνία, συστατικό στοιχείο της δημοκρατίας μας".


Χορταστικό και ευπαρουσίαστο φαγητό, ιδανικό για το Κυριακάτικο τραπέζι, λέγεται και μοσχαράκι ‘προβενσάλ’, δηλαδή χωριάτικο. Οι πιπεριές και οι ελιές που περιέχει, του δίνουν ιδιαίτερη γεύση και το κάνουν να ξεχωρίζει από όλα τα άλλα πιάτα με μοσχάρι.\nΘερμίδες ανα μερίδα: 487 kcal\n1200 γρ. μοσχάρι (σε μερίδες 200γρ )\n1/2 φλιτζάνι ελιές μαύρες (χωρίς κουκούτσια)\n4-5 ώριμες ντομάτες ή 1 κουτί ντοματάκια κονκασέ\n1/2 ματσάκι μαιντανό, ψιλοκομμένο\nΠλένετε τις ντομάτες (εάν βάλετε φρέσκιες), τις ξεφλουδίζετε, αφαιρείτε τα σποράκια τους και τις ψιλοκόβετε. Καθαρίζετε τις πιπεριές και τις κόβετε σε μεγάλα τετράγωνα κομμάτια. Ζεσταίνετε το ελαιόλαδο, τσιγαρίζετε τις πιπεριές και τις αφήνετε στην άκρη.\nΣτο ίδιο λάδι τσιγαρίζετε το κρέας, μέχρι να ροδίσει από όλες τις πλευρές. Στη συνέχεια ρίχνετε το κρεμμύδι, ανακατεύετε για 1 λεπτό και σβήνετε με το κρασί.\nΠροσθέτετε τις ντομάτες, τη ζάχαρη και αλατοπιπερώνετε. Προσθέτετε 2 φλιτζάνια ζεστό νερό. Σκεπάζετε τη κατσαρόλα και σιγοβράζετε το φαγητό, μέχρι να μαλακώσει καλά το κρέας. (Κατά τη διάρκεια του μαγειρέματος ελέγχετε εάν υπάρχει αρκετό νερό στη κατσαρόλα, γιατί μπορεί να χρειαστεί να προσθέσετε λίγο ακόμη).\nΠερίπου 20 λεπτά πριν ολοκληρωθεί το μαγείρεμα, προσθέτετε τις πιπεριές, το μαιντανό και τις ελιές. Σερβίρετε το φαγητό σε μερίδες, ζεστό ή χλιαρό.\nΡαβανί παραδοσιακό Γιατί η θρεπτική πυκνότητα είναι πολύ σημαντική;


ΕΡΜΗΝΕΙΑ ΤΗΣ ΠΑΛΑΙΑΣ ΔΙΑΘΗΚΗΣ.: Ο ΓΕΡΩΝ ΘΑΔΔΑΙΟΣ ΓΙΑ ΤΟΝ ΒΑΣΙΛΙΑ ΣΟΛΟΜΩΝΤΑ..\nΟ ΓΕΡΩΝ ΘΑΔΔΑΙΟΣ ΓΙΑ ΤΟΝ ΒΑΣΙΛΙΑ ΣΟΛΟΜΩΝΤΑ..\nΠερί του πεκτωκότος κόσμου\nΗ ζωή στη γη δεν είναι εύκολη, ανεξάρτητα του πόσο ευνοϊκές είναι οι συνθήκες. Υπήρχε ένας άνθρωπος που ζούσε σύμφωνα με τις επιθυμίες της καρδιάς του. και αυτός ήταν ο βασιλιάς Σολομώντας, ο γιος του βασιλιά Δαβίδ. Κυβέρνησε για 40 χρόνια και ποτέ δεν πολέμησε. Αξιώθηκε μεγάλης σοφίας από τον Κύριο. Έχτισε τον μεγάλο ναό της Ιερουσαλήμ. Οι άνθρωποι κατέφευγαν σ' αυτόν απ' όλο τον κόσμο, προκειμένου να πάρουν τη συμβουλή του. Έλεγε: «Εκπληρώθηκε κάθε επιθυμία της καρδιάς μου.\nΕπιθύμησα αμπελώνες και τους φύτευσα. Επιθύμησα παλάτια και τα έχτισα. Έχω στην Ιερουσαλήμ τον καλύτερα εκπαιδευμένο στρατό, αλλά ουδέποτε ενεπλάκην σε πόλεμο με κάποιον. Επιθύμησα ασήμι και χρυσάφι και ο Κύριος μού το έδωσε. Καταπιάστηκα με διάφορα πράγματα, προκειμένου να διαπιστώσω αν υπάρχει στον κόσμο παρηγοριά που να διαρκεί. Και κατάλαβα πως σ' αυτή τη ζωή όλα είναι ματαιότης και αλαζονεία και πνευματικός λοιμός. Δεν υπάρχει παρηγοριά που να διαρκεί...». Είναι λόγια του Σολομώντα αυτά.\nΟ Σολομώντας ήταν σοφός. Είπε πως οτιδήποτε κι αν έχεις στην κατοχή σου, θα είναι για μικρό χρονικό διάστημα μόνο, κι έπειτα θα 'ναι σαν να μην υπήρξες ποτέ. 0 άνθρωπος νομίζει ότι διαθέτει όλη τη σοφία αυτού του κόσμου. Αλλά αν μπορούσε να δει τον εαυτό του με τα μάτια των άλλων, θα έβλεπε τον εαυτό του να κορδώνεται απλά σαν το παγόνι. Θα έβλεπε την ίδια του τη ματαιοδοξία και την ελαφρομυαλιά...\nΥπάρχει κανείς πάνω στη γη που να τα ξέρει όλα; Όχι. Καθένας μας έχει εξειδικευτεί σε ένα συγκεκριμένο τομέα της γνώσης, και έτσι αποτελούμε όλοι μαζί το όλον. Οι άνθρωποι σέβονται πολύ τους φιλοσόφους και τους επιστήμονες' παραπέμπουν συνεχώς στα λόγια τους. Κανείς δεν δείχνει να θυμάται ότι ο Θεός υποσχέθηκε στους προπάτορές μας πως θα στείλει στην ανθρωπότητα τον Σωτήρα, ο Οποίος θα μας επαναφέρει στην αυθεντική μας κατάσταση. Δεν ήξεραν ότι ο ίδιος ο Θεός θα ενσαρκωνόταν στη γη. Διότι μονάχα ο Ένας που μας έπλασε, μπορεί να μας επαναφέρει στην αυθεντική μας κατάσταση. Και ήρθε. και οι άνθρωποι δεν Τον δέχτηκαν.\nΠΩΣ ΗΤΑΝ ΟΙ ΙΕΡΕΙΣ ΣΤΗΝ ΠΑΛΑΙΑ ΔΙΑΘΗΚΗ .ΠΑΤΗΡ ΙΕΡΕ...


ΣΥΛΛΟΓΟΣ ΜΟΥΣΙΚΩΝ ΥΠ. ΚΡΑΤΙΚΗΣ ΟΡΧΗΣΤΡΑΣ ΑΘΗΝΩΝ: ΕΥΡΩΠΑΪΚΗ ΗΜΕΡΑ ΜΟΥΣΙΚΗΣ ΣΤΟΝ ΕΘΝΙΚΟ ΚΗΠΟ! ΕΛΑΤΕ ΣΤΙΣ 6 ΤΟ ΑΠΟΓΕΥΜΑ\nΕΥΡΩΠΑΪΚΗ ΗΜΕΡΑ ΜΟΥΣΙΚΗΣ ΣΤΟΝ ΕΘΝΙΚΟ ΚΗΠΟ! ΕΛΑΤΕ ΣΤΙΣ 6 ΤΟ ΑΠΟΓΕΥΜΑ\nΤι κάνετε το απόγευμα της Πέμπτης 21 Ιουνίου,\nπου είναι η ευρωπαϊκή ημέρα μουσικής;\nΕλάτε στον Εθνικό Κήπο\nστις 6 η ώρα το απόγευμα, από την είσοδο της οδού Αμαλίας\nΠέντε ολόκληρους βαθμούς χαμηλότερης θερμοκρασίας\nκατ' αρχήν μας υπόσχονται οι άνθρωποι του Κήπου και μεις τους εμπιστευόμαστε, για να στήσουμε σκηνή και να ανεβάσουμε επάνω την Κρατική Ορχήστρα Αθηνών,\nπου με την διεύθυνση του Ανδρέα Τσελίκα\nκαι την μαγική φωνή της Ινες Ζήκου\nγνωστές και αγαπημένες μελωδίες,\nαπό την Κάρμεν και τον Ναμπούκο,\nμέχρι τα σύγχρονα μιούζικαλς και όχι μόνο...\nΓι αυτό σας λέω, ελάτε και δεν θα χάσετε.\nΠΕΜΠΤΗ 21 ΙΟΥΝΙΟΥ 2012\nΣΤΟΝ ΕΘΝΙΚΟ ΚΗΠΟ (από οδ. Αμαλίας)\nΔείτε κάτι διαφορετικό φέτος, εμπιστευθείτε μας\nκαι μεις σας υποσχόμαστε να περάσετε πολύ καλά!\nΑναρτήθηκε από logia στις 8:08 π.μ.\nΕΥΡΩΠΑΪΚΗ ΗΜΕΡΑ ΜΟΥΣΙΚΗΣ ΣΤΟΝ ΕΘΝΙΚΟ ΚΗΠΟ! ΕΛΑΤΕ Σ...\nΗ Κ.Ο.Α. ΠΑΕΙ ΣΑΛΑΜΙΝΑ\nΟ αποχαιρετισμός μου στη μουσική: μια ασυνήθιστη π...


erevoktonos: Το δυναμικό πεδίο της προσωκρατικής φιλοσοφίας\nTο παρών άρθρο δεν είναι αφιερωμένο σε έναν μόνο φιλόσοφο αλλά στο σύνολο των στοχαστών που συλλογικά διαμόρφωσαν τις απαρχές της φιλοσοφικής παράδοσης στην αρχαία Ελλάδα. Οι περισσότεροι από αυτούς ήταν ολιγογράφοι, και η επιβίωση του έργου ή της σκέψης τους είναι αποσπασματική και συχνά δεν διαμεσολαβείται αυτολεξεί αλλά μόνο μέσω της μαρτυρίας του Αριστοτέλη, του Θεόφραστου και άλλων πολύ οψιμότερων συγγραφέων. Αυτά τα σπαράγματα είναι εξαιρετικά πολύτιμα όχι μόνο λόγω της ουσιαστικής τους ποιότητας αλλά και για ό, τι αποκαλύπτουν σχετικά με την πρωιμότερη ιστορία της δυτικής φιλοσοφίας και επιστήμης. Η γοητεία του υλικού, ανεξάρτητα από την πυκνότητά του και την αποσπασματική του παράδοση ή ακριβώς εξαιτίας αυτών των στοιχείων, αιχμαλωτίζει κάθε αναγνώστη. Δύο φιλόσοφοι του εικοστού αιώνα που άσκησαν μεγάλη επίδραση, ο Heidegger και ο Popper, «επέστρεψαν» στους Προσωκρατικούς για να στηρίξουν τις δικές τους ριζικά διαφορετικές μεθοδολογίες και ανησυχίες. Πολλοί από αυτούς τους στοχαστές θέτουν τόσο μεγάλες προκλήσεις, ώστε η μικρή ποσότητα του σωζόμενου έργου τους δεν συνιστά εμπόδιο για να πραγματευτούμε καθέναν από αυτούς ξεχωριστά σε έκταση ενός βιβλίου. Ακόμη και έτσι, έχουμε κάθε λόγο, αν παραβλέψουμε τις αποσπασματικές πηγές και τη συνήθη πρακτική, να παρουσιάσουμε τόσο αυτούς όσο και άλλους πρώιμους φιλοσόφους σε έναν συλλογικό τόμο.\nΤα θεματικά κεφάλαια του παρόντος άρθρου για την προσωκρατική φιλοσοφία αποκλίνουν από πολλές καθιερωμένες πραγματεύσεις του σχετικού αντικειμένου. Το ίδιο, σε κάποιο βαθμό, συμβαίνει και με την πραγμάτευση των επιμέρους φιλοσόφων. Η Μιλησιακή τριάδα, ο Θαλής, ο Αναξίμανδρος και ο Αναξιμένης, είναι κύριο θέμα του τρίτου μόνο κεφαλαίου. Δεν προσφέρονται κεφάλαια αφιερωμένα αποκλειστικά στον Ξενοφάνη ή τον Διογένη τον Απολλωνιάτη, ενώ ο Εμπεδοκλής και ο Αναξαγόρας συνεξετάζονται στο όγδοο κεφάλαιο υπό το πρίσμα των απαντήσεων που έδωσαν στον Παρμενίδη. Στον Ζήνωνα αφιερώνεται ένα ολόκληρο κεφάλαιο, αλλά ο Παρμενίδης και ο Μέλισσος παρουσιάζονται από κοινού. Εάν αυτή η διαδικασία φαίνεται μεροληπτική ή ιδιόρρυθμη, τα θεματικά κεφάλαια και το ευρετήριο θα προσφέρουν στον αναγνώστη πολλές πρόσθετες προοπτικές για όλους τους κύριους στοχαστές. Έτσι ο Ξενοφάνης καταλαμβάνει πολλές σελίδες στα κεφάλαια 3, 10, 11 και 16. Ο Εμπεδοκλής, ένας κατεξοχήν πολύπλευρος στοχαστής, κατέχει περίοπτη θέση στα θεματικά κεφάλαια και επίσης στο κεφάλαιο 4, το σχετικό με την πυθαγόρεια παράδοση. Ένα μεγάλο πλεονέκτημα αυτής της διαδικασίας, όπως πιστεύουμε τουλάχιστον, είναι ότι επιτυγχάνει να συνδυάσει τη διαχρονία, δηλαδή την πραγμάτευση των επιμέρους φιλοσόφων, με την ανάλυση νευραλγικών θεμάτων και μεθοδολογιών στις οποίες αυτοί συνέβαλαν συλλογικά.\nΓια τις σχετικές με το θέμα μαρτυρίες εξαρτόμαστε σχεδόν αποκλειστικά από την ερμηνευτική παράδοση που έχει ως αφετηρία της τον Αριστοτέλη και τον Θεόφραστο. Όπως και να χειριστούμε αυτήν την παράδοση, δεν υπάρχει αμφιβολία ότι συνεπάγεται κάποιους αναχρονισμούς αλλά και παρερμηνείες. Επιπλέον, η εν λόγω παράδοση έχει συμβάλλει στην προώθηση της άποψης ότι οι προσωκρατικοί φιλόσοφοι γενικά, αν και όχι αποκλειστικά, ήταν κατά κύριο λόγο κοσμολόγοι, τα κεντρικά ερωτήματα των οποίων αφορούσαν την προέλευση και τις υλικές απαρχές του κόσμου. Οι περισσότεροι από αυτούς ήταν όντως κοσμολόγοι, αν εξαιρέσουμε τους Σοφιστές. Είναι όμως υποχρεωτικό οι Σοφιστές να αποσπασθούν από τις τάξεις των προσωκρατικών φιλοσόφων επειδή δεν καταπιάστηκαν, σε μεγάλο βαθμό, με την κοσμολογία; Ασχέτως κατά πόσο είναι πρόσφορη μια καταφατική απάντηση σε αυτό το ερώτημα, η ταύτιση της προσωκρατικής φιλοσοφίας κυρίως με την κοσμολογία είχε ένα ατυχές αποτέλεσμα: συνέβαλε ώστε οι συνεισφορές της στην επιστημολογία, την ηθική και άλλους τομείς να μοιάζουν επικουρικές και παραπληρωματικές. Αυτή η παρανόηση δεν είναι πια τόσο εδραιωμένη, αλλά δεν έχει και απολύτως εκλείψει. Συνεπώς, ένας από τους στόχους του παρόντος τόμου είναι να δείξει πόσο αυτοί οι πρώιμοι στοχαστές συνέβαλαν όχι μόνο στην κοσμολογία αλλά και σε άλλους τομείς που θα αποτελέσουν μέρος του βασικού θεματολογίου της φιλοσοφίας.\nΟύτε στην αρχαιότητα ούτε αργότερα επικρατούσε ομοφωνία σχετικά με το πεδίο, τα όρια και τις υποδιαιρέσεις της προσωκρατικής φιλοσοφίας. Ο Αριστοτέλης και ο Θεόφραστος, όπως εξηγεί ο Jaap Mansfeld, ενδιαφέρονταν κυρίως να ταξινομήσουν τις γνώμες των προδρόμων τους σε θέματα όπως ο αριθμός και η ταυτότητα των πρωτογενών στοιχείων του κόσμου, η ψυχή και η αισθητηριακή αντίληψη. Όλα αυτά υπάγονται στην περιπατητική σύλληψη της «φύσης»· έτσι, ονόμασαν τους υποστηρικτές αυτών των απόψεων «ερευνητές της φύσης» (φυσικούς ή φυσιολόγους). Μερικές φορές ο Αριστοτέλης σχολιάζει τη σχετική τους χρονολόγηση, αλλά το εάν το πράττει, ή ποιον περιλαμβάνει σε ένα δεδομένο πλαίσιο, εξαρτάται από τη σχέση τους με το θέμα που τον απασχολεί. Στην πραγματεία του για τα «αίτια», υποδεικνύει μια σαφή τομή μεταξύ του Πλάτωνα και εκείνων που προηγήθηκαν από αυτόν, συμπεριλαμβανομένων του Παρμενίδη xui των Πυθαγορείων, και εδώ (αλλά μόνο εδώ) τονίζει με παροιμιώδη τρόπο την εστίαση του Σωκράτη στην ηθική με εξαίρεση κάθε έρευνας γύρω από τη «φύση ως σύνολο». Στην πραγμάτευσή του των αρχών (Φυσικά 1), ο Αριστοτέλης συζητά τους πρώτους Ίωνες κοσμολόγους, τον Ηράκλειτο, τον Εμπεδοκλή, τον Αναξαγόρα, τον Παρμενίδη και τον Μέλισσο και κάνει μια σύντομη νύξη στον Πλάτωνα. Στο πρώτο βιβλίο του έργου του Περί ψυχής, η συζήτηση για τους προδρόμους του είναι συγχρονική, ανεξάρτητη από κάθε απόπειρα να οριστούν συγκεκριμένες περίοδοι σκέψης, και πραγματεύεται τον Πλάτωνα παράλληλα με νεότερους φιλοσόφους (όπως κάνει ο Θεόφραστος στο έργο του Περί αισθήσεων). Ο Αριστοτέλης πουθενά δεν αποκαλεί σοφιστή τον Πρωταγόρα, και αφού έχει επιχειρηματολογήσει κατά του δόγματος του Πρωταγόρα πάντων χρημάτων μέτρων άνθρωπος (Μετά τά Φυσικά 4. 5), παρομοιάζει τον λογικό αφορισμό του με διατυπώσεις του Αναξαγόρα, του Δημόκριτου και άλλων.\nΌσον αφορά τον αρχηγέτη, το παρών άρθρο ακολουθεί τη σύμβαση που καθιέρωσε ο Αριστοτέλης σύμφωνα με την οποία πρωτοπόρος είναι ο Θαλής ο Μιλήσιος, και καμιά άλλη προσωπικότητα δεν θα μπορούσε ποτέ να διεκδικήσει επάξια αυτή τη θέση. Ωστόσο ο Αριστοτέλης, προς τιμήν του, παρατηρεί ότι «κανείς μπορεί να υποπτευθεί» πως ο επικός ποιητής Ησίοδος έχει σκιαγραφήσει τη δική του εκδοχή «του ποιητικού αιτίου» (Μετά τά Φυσικά 1. 4 984b23). Σε συγκεκριμένα συμφραζόμενα, ο Αριστοτέλης είναι αρκετά πρόθυμος να εντοπίσει φιλοσοφικές σκέψεις σε μορφές προγενέστερες του Θαλή. Και πρώτος Ίωνας φιλόσοφος υπήρξε ο Θαλής ή ο Αναξίμανδρος; Ο Διογένης ο Λαέρτιος, γράφοντας γύρω στο 200 μ.Χ., κατατάσσει τον Θαλή ανάμεσα στους επτά σοφούς, αλλά τον θεωρεί και δάσκαλο του Αναξίμανδρου, στον οποίο αποδίδει τη δημιουργία της Ιωνικής φιλοσοφίας (1. 13).\nΑκόμη και έξω από το πλαίσιο της φιλοσοφικής παράδοσης οι Προσωκρατικοί έχουν αιχμαλωτίσει τη φαντασία νεότερων συγγραφέων: ο Matthew Arnold τιτλοφόρησε ένα από τα πιο φιλόδοξα ποιήματά του «Empedocles on Etna»· ο Τ. S. Eliot έθεσε ως προμετωπίδα στα Τέσσερα Κουαρτέτα δύο παραθέματα από τον Ηράκλειτο - ο Tom Stoppard, στο έργο του Jumpers, ανακαλεί στη μνήμη το βέλος του Ζήνωνα, το οποίο δυστυχώς σκοτώνει έναν λαγό, και έτσι παραπέμπει σε ακόμη ένα παράδοξο του Ζήνωνα· ο Karl Marx συνέταξε τη διδακτορική διατριβή του με θέμα τις διαφορές μεταξύ Επικούρειας και Δημοκρίτειας φιλοσοφίας· και ο Oswald Spengler, συγγραφέας του έργου Η παρακμή της Δύσης, συνέταξε τη διδακτορική του διατριβή με θέμα τον Ηράκλειτο. Δεν πρόκειται παρά για ελάχιστες ενδείξεις της εξαιρετικής επιρροής που άσκησε η προσωκρατική φιλοσοφία στην πολιτισμική μας ευαισθησία\n Βλ. Heidegger · Popper [122|· Cambiano .


Top 10 best Ιστιοπλοΐα συλλόγων in Μεγαλύτερη Πάφου\nTop 10 καλύτερα Ιστιοπλοΐα συλλόγων του Μεγαλύτερη Πάφου μετά από τις ψηφοφορίες των χρηστών\nΕδώ είναι η λίστα των top 10 Ιστιοπλοΐα συλλόγων σε Μεγαλύτερη Πάφου από τις ψήφους των χρηστών του. Η επιλογή τους γίνεται με μια επιλογή από 48 πόλεις μέσα σε 50 km απόσταση περίπου Pafos. Η Ιστιοπλοΐα συλλόγων περιλαμβάνονται στον κατάλογο αυτό είναι εκείνοι που έχουν λάβει τις περισσότερες ψήφους στην κατηγορία Ιστιοπλοΐα συλλόγων από τους χρήστες για κοινή οριζόμενη. Βοηθήστε μας να βελτιωθεί η συνάφεια αυτής της σελίδας έτσι ώστε οι επισκέπτες μας μπορούν να αξιοποιήσουν στο έπακρο. Για να συμμετάσχουν στην ψηφοφορία και να φέρει επάνω τις επιλογές σας Ιστιοπλοΐα συλλόγων σε αυτή τη λίστα είναι απλό: Πηγαίνετε στον κατάλογο Ιστιοπλοΐα συλλόγων με τη μηχανή αναζήτησης και πότε θα το βρείτε κάντε κλικ στο κουμπί που μοιάζει: Η επιλογή σας λάβετε ένα πιο ψηφοφορία και θα αυξήσει την πιθανότητα που εμφανίζεται στη λίστα των top 10 καλύτερα Ιστιοπλοΐα συλλόγων στο Παρίσι. Εάν δεν μπορείτε να βρείτε την Ιστιοπλοΐα συλλόγων, για την οποία θέλετε να ψηφίσετε, μπορείτε να τα προσθέσετε κάνοντας κλικ στο "Προσθήκη μια νέα θέση."


Η Κίρα Νάιτλι περιμένει τον…πελαργό! - BORO από την ΑΝΝΑ ΔΡΟΥΖΑ - boro.gr\nΑρχική / More / Celebrity news / Η Κίρα Νάιτλι περιμένει τον…πελαργό!\nΗ Κίρα Νάιτλι περιμένει τον…πελαργό!\nΔεκέμβριος 12, 2014 Celebrity news\nΤο πρώτο της παιδί περιμένει η Βρετανίδα ηθοποιός Κίρα Νάιτλι και τόσο η ίδια όσο και ο σύζυγός της Τζέιμς Ράιτον πλέουν σε πελάγη ευτυχίας.\nΗ 29χρονη ηθοποιός, η οποία παντρεύτηκε τον Βρετανό μουσικό το 2013, δεν έχει μιλήσει για την εγκυμοσύνη της αλλά η Αμερικανική εφημερίδα New York Post ισχυρίζεται ότι αρκετές πηγές κοντά στο ζευγάρι έχουν επιβεβαιώσει το χαρμόσυνο γεγονός. Σύμφωνα με τις ίδιες πηγές, η ηθοποιός διανύει τον τρίτο μήνα της εγκυμοσύνης της.\nΜάλιστα, η σκανδαλοθηρική εφημερίδα αποκαλύπτει ότι σε πρόσφατη εμφάνισή της στα βραβεία Screen Actors Guild, η Νάιτλι απέφευγε το αλκοόλ παρότι χορηγός της βραδιάς ήταν οι σαμπάνιες Moët.\nΠριν από λίγο καιρό, το περιοδικό Star είχε δημοσιεύσει πληροφορίες κάποιου φίλου της ηθοποιού που ανέφερε ότι η Κίρα και ο στυλίστας της έχουν αγοράσει μια σειρά ρούχων που κρύβουν την κοιλιά της, που έχει ήδη αρχίσει να φουσκώνει.


Αυτοματισμός κτιρίων: Καλωσήρθες στην "έξυπνη" ζωή! | Douleutaras.gr Blog\nwritten by Τένη Βαλεριάνου 13 Ιουλίου 2016\nΈλεγχος συστημάτων ασφαλείας του σπιτιού.\nΑνίχνευση ανθρώπινης παρουσίας & ρύθμιση της θερμοκρασίας του χώρου\nΌταν εσύ λείπεις από το σπίτι, δεν υπάρχει κανένας λόγος η θέρμανση ή η ψύξη να λειτουργούν στο μέγιστο. O αυτοματισμός κτιρίων σου προσφέρει, μεταξύ άλλων, τη δυνατότητα να εγκαταστήσεις σύστημα ρύθμισης της θερμοκρασίας, το οποίο βασίζεται στην ανίχνευση ανθρώπινης παρουσίας. Έτσι, όταν δεν είσαι στο σπίτι, η θέρμανση και ο κλιματισμός θα λειτουργούν πολύ πιο οικονομικά.\nΟι έξυπνοι μετρητές ενέργειας μπορούν να σε ενημερώσουν ανά πάσα στιγμή, πόσο “καίει” κάθε συσκευή του σπιτιού σου. Μέσω αυτών, αποκτάς τον έλεγχο των εξόδων σου με τον πιο εύκολο τρόπο, αφού ενημερώνεσαι συνεχώς για την ηλεκτρική κατανάλωση στο σπίτι σου και όχι μία φορά το μήνα με το λογαριασμό της ΔΕΗ. Επιπλέον, μπορείς να ανακαλύψεις ενδεχόμενες υπερκαταναλώσεις ενέργειας και να αποφύγεις, τυχόν, διαρροές. “Κλείσε” με χρονοδιακόπτη τις ηλεκτρικές συσκευές που δεν χρησιμοποιούνται και δες τους λογαριασμούς σου να ξεφουσκώνουν.\nΈλεγχος σκιάστρων και ρολών\nΟ αυτοματισμός κτιρίων και τα έξυπνα συστήματα του, μπορούν πραγματικά να μας λύσουν τα χέρια. Έρευνες αποκαλύπτουν ότι ήδη από τις αρχές της επόμενης δεκαετίας, η αγορά του οικιακού αυτοματισμού παγκοσμίως θα έχει υπερδιπλασιαστεί. Εσύ ακόμα κουράζεσαι και πληρώνεις φουσκωμένους λογαριασμούς;\nsmart livingαυτοματισμόςαυτοματισμός κτιρίων\n13 Ιουλίου 2016 0 comment


«Η Ελλάδα και η Κίνα, συνδέονται με μακραίωνους ιστορικούς δεσμούς, παρα τη γεωγραφική απόσταση που μας χωρίζει. Οι σχέσεις ωστόσο δεν στηρίζονται στο παρελθόν, αλλά χαρακτηρίζονται από ένα δυναμικό παρόν και προσβέπουν σε ένα ελπιδοφόρο μέλλον» τόνισε στο μήνυμά του ο κ. Βούτσης και πρόσθεσε: «’Οπως δείχνει και η επιλογή της Κίνας ως τιμώμενης χώρας στη φετινή ΔΕΘ, οι χώρες μας αντιλαμβάνονται τη δυνατότητα, αλλά και την αναγκαιότητα της περαιτέρω ανάπτυξης των οικονομικών σχέσεων, σε πολλούς τομείς».\nTags #Ελλάδα #εταίροι #Κίνα #Τζόου Σιαολί\nΜεξικό: Σκύλος διασώθηκε 6 μέρες μετά το σεισμό (ΒΙΝΤΕΟ)\nΛευκάδα: Συνελήφθη Αυστριακός με σκληρό παιδικό πορνογραφικό υλικό\nΗ Μαίρη Γκαζιάνη επιλέγει βιβλία και προτείνει Η Μηλίτσα, ένα όνειρο με μπλε ποδιά και μαλλιά χρυσαφένια. Ένα χαμόγελο σαν…


Σύμφωνα με πληροφορίες του «Ελεύθερου Τύπου» της Κυριακής, η Ιωάννα Παλιοσπύρου είναι ερωτευμένη ξανά με έναν άνθρωπο ο οποίος της συμπαραστέκεται στον επίπονο δρόμο της αποκατάστασης. Οι πληροφορίες της εφημερίδας αναφέρουν ότι η γνωριμία τους έγινε μέσω κοινών γνωστών ενώ υπήρξε ένα σημαντικό διάστημα μέχρι η Ιωάννα να εμπιστευτεί τον άνθρωπο αυτό.\nΕίναι αρκετές φορές που εκείνος τη συνοδεύει σε θεραπείες που κάνει ή στα ιαματικά λουτρά στο Λουτράκι όπου πηγαίνει συχνά. Η ίδια έχει αποφύγει να μιλήσει για τον σύντροφό της ενώ τον γνωρίζουν μόνο οι στενοί φίλοι της και η οικογένειά της.\nΗ Ιωάννα έχει υποβληθεί μέχρι στιγμής σε 11 χειρουργεία, ενώ συνεχίζει θεραπείες στο σπίτι της και στο νοσοκομείο. Στο τελευταίο χειρουργείο, πριν από περίπου ένα μήνα, υπήρξε μια σοβαρή επιπλοκή, η οποία έφερε την αποκατάσταση πίσω χρονικά, όπως είπε στην εφημερίδα η γιατρός της Μαρία Καλοφώνου: «Την τελευταία φορά είχαμε μια επιπλοκή διότι μολύνθηκε ο διατατήρας, ένα μπαλονάκι στο τριχωτό της κεφαλής όπου κόλλησε ένα μικρόβιο εντός του σπιτιού, οπότε αυτό μας στεναχώρησε και εμένα και την Ιωάννα, αλλά είναι κάτι που ξέρει, ότι δηλαδή ενδεχομένως να υπάρξουν τέτοιες επιπλοκές. Ωστόσο, ήταν κάτι που προλάβαμε νωρίς και το αντιμετωπίσαμε».\nΣύμφωνα με την γιατρό, θα χρειαστούν και άλλα χειρουργεία ενώ συνεχίζονται οι θεραπείες στο σπίτι αλλά και οι υδροθεραπείες. Μάλιστα τον Ιούλιο του 2021 ταξίδεψε στη Γαλλία στο κέντρο υδροθεραπείας της Avène, ένα εξειδικευμένο κέντρο για εγκαυματίες. Εκεί ξαναπήγε τον Δεκέμβριο του 2021, ενώ και τις επόμενες ημέρες ετοιμάζεται πάλι να ταξιδέψει στον ίδιο προορισμό. Αυτές οι θεραπείες γίνονται για να επουλωθούν τα τραύματα.\nΠαράλληλα, η Ιωάννα επισκέπτεται και ιαματικά λουτρά που, μαζί με το ιατρικό μασάζ, βοηθούν στη βελτίωση της σκληρότητας των ουλών. Είναι μια θεραπεία που η Ιωάννα Παλιοσπύρου επαναλαμβάνει μια φορά την εβδομάδα σε κέντρο ευεξίας στην Αθήνα ή στο Λουτράκι και όποτε χρειαστεί και μπορεί πηγαίνει και στη Γαλλία.


Τσίπρας από Μυτιλήνη: Το καθεστώς Μητσοτάκη πρέπει να πέσει το γρηγορότερο δυνατό - www.thesprotia24.gr\nΑρχική ΠΟΛΙΤΙΚΗ Τσίπρας από Μυτιλήνη: Το καθεστώς Μητσοτάκη πρέπει να πέσει το γρηγορότερο δυνατό\nΤσίπρας από Μυτιλήνη: Το καθεστώς Μητσοτάκη πρέπει να πέσει το γρηγορότερο δυνατό\nΟ πρόεδρος του ΣΥΡΙΖΑ – Προοδευτική Συμμαχία υπογράμμισε, κατά την ομιλία του το βράδυ της Πέμπτης στην πλατεία Σαπφούς, πως όσο περνά ο καιρός, τρεις λέξεις είναι αυτές που αντανακλούν την πραγματικότητα:\n«Δεν πάει άλλο. Η κυβέρνηση του κ. Μητσοτάκη πρέπει να φύγει, αυτό το καθεστώς πρέπει να πέσει το γρηγορότερο δυνατό. Όσο πιο καθαρή θα είναι η νίκη του ΣΥΡΙΖΑ- Προοδευτική Συμμαχία στις εκλογές, τόσο μεγαλύτερη θα είναι η δύναμη της επόμενης προοδευτικής κυβέρνησης για να στηρίξει ξανά την κοινωνία. Να οδηγήσει τη χώρα σε μονοπάτια ανάκτησης κι ανάκαμψης, προόδου κι ευημερίας».\nΤο πρωί της Πέμπτης, μετά την περιοδεία του στην αγορά της Μυτιλήνης δήλωσε, μεταξύ άλλων:\n«Σήμερα στη Μυτιλήνη μίλησα με ανθρώπους της αγοράς και διαπίστωσα κι εδώ, όπως και παντού, την ίδια απόγνωση και την ίδια θλίψη σε σχέση με την οικονομική πραγματικότητα που βιώνουν.\nΕίναι, λοιπόν, απαραίτητο να υπάρξουν μέτρα γιατί θα οδηγηθούμε σε συνθήκες κοινωνικής έντασης, κοινωνικής κρίσης και κοινωνικής έκρηξης.\nΠροηγούμενο άρθροΚαιρός – Meteo: Νέα άνοδος της θερμοκρασίας και βοριάδες στο Αιγαίο\nΕπόμενο άρθροΤραμ: Αλλαγές σε δρομολόγια λόγω αγώνα δρόμου


Επιστολή Μίκη στα Νέα για την «αντικομμουνιστική υστερία»: Αν δεν υπήρχε ο Στάλιν, ποιος θα εμπόδιζε τον Χίτλερ; | Athens Voice\nΕπιστολή Μίκη στα Νέα για την «αντικομμουνιστική υστερία»: Αν δεν υπήρχε ο Στάλιν, ποιος θα εμπόδιζε τον Χίτλερ;\n«Η στράτευση μας κάτω από την Κόκκινη Σημαία είχε ένα και μόνο στόχο, να κάνει τον Λαό μας ελεύθερο, ανεξάρτητο και ευτυχισμένο»\nΕπιστολή με αφορμή την συζήτηση που άνοιξε μετά την απόφαση της κυβέρνησης να μην παραστεί στο συνέδριο της Εσθονικής Προεδρίας της ΕΕ σχετικά με τα «εγκλήματα από τα κομμουνιστικά καθεστώτα», έστειλε στην εφημερίδα «Τα Νέα», ο Μίκης Θεοδωράκης, υποστηρίζοντας πως «με τρομάζει η αντικομμουνιστική υστερία που κατακλύζει την εφημερίδα σας».\nΚαι συνεχίζει: «Ως νέος κομμουνιστής είχα την τιμή να παλέψω μέσα απ’ τις γραμμές του ΕΑΜ για την κατάκτηση της Ελευθερίας. Αργότερα, την εποχή της Χούντας, μέσα από το Πατριωτικό Μέτωπο για την αποκατάσταση της Δημοκρατίας.\n»Όμως για την πάντοτε ενιαία εθνικοφροσύνη και για σας που την εκπροσωπείτε μαζί με τα υπόλοιπα ΜΜΕ δεν έχουν καμιά σημασία οι όποιες πράξεις με αριστερό πρόσημο, ακόμα και οι πιο σημαντικές, όσο και αν αυτές βοηθούν και τιμούν την πατρίδα και το λαό μας. Ακόμα και την αναγνωρισμένη από εχθρούς και φίλους, ντόπιους και ξένους προσφορά μας στην ανάδειξη του νεοελληνικού πολιτισμού, την αγνοείτε επιδεικτικά.\n»Το μόνο που μετράει για σας είναι η ήττα μας στον Εμφύλιο και η ενόχλησή σας γιατί η ιδεολογία της Αριστεράς εξακολουθεί να υπάρχει, να δρα και να επιδρά ύστερα από τόσους και τόσους διωγμούς.\n»Εντάξει λοιπόν! Νικηθήκαμε και μπήκαμε στην γωνία! Τι άλλο θέλετε από εμάς εσείς οι νικητές και ξύνετε τις πληγές μας; Με το αίμα το δικό μας που συνέβαλε αποφασιστικά στην κατάκτηση της Ελευθερίας και της Δημοκρατίας τα πήρατε όλα! Κράτος, Κυβέρνηση, Παιδεία, Πολιτισμό, Στρατό, Αστυνομία, Τράπεζες, Τύπο, Τηλεοράσεις. Εμείς μείναμε στην γωνία, ουσιαστικά και πάλι (όπως στον Εμφύλιο) πολίτες β’ κατηγορίας.\n»Και από τον Στάλιν δεν θυμάστε παρά μόνο τα εγκλήματά του… Το μόνο που δεν άκουσα γι’ αυτόν είναι ότι με το πρωινό του έτρωγε τηγανητό ανθρώπινο κρέας. Για κείνον τον Στάλιν, τον Αρχιστράτηγο του Κόκκινου Στρατού με τις νίκες στο Στάλινγκραντ, στη Μόσχα, στο Λένινγκραντ και στο Βερολίνο, δεν έχετε τίποτα να πείτε;\n»Αν έλειπε ο Κόκκινος Στρατός και ο Στάλιν, τι θα είχαμε σήμερα; Άραγε το σκεφτήκατε; Ποιος θα εμπόδιζε τον Χίτλερ να γεμίσει την υφήλιο με χιλιάδες Άουσβιτς; Φαντάζεστε την Ελλάδα γεμάτη με στρατόπεδα εξόντωσης; Εκεί πάνω στην Ευρώπη και ειδικά στα ρατσιστικά κράτη, ξέρω γιατί πονάνε και τα βάζουνε με τον Στάλιν και τον κομμουνισμό. Γιατί νίκησε κατά κράτος τον πολυαγαπημένο τους Φύρερ. Τον Αδόλφο Χίτλερ!\n»Όμως εσείς εδώ, τι λόγο έχετε; Εσείς τους κομμουνιστές τους σκοτώνατε σαν μύγες. Με τις συμμορίες τύπου Σούρλα και Βρεττάκου. Με τα στρατοδικεία και τις εκτελέσεις 16.000, νέων κυρίως κομμουνιστών. Αγοριών και κοριτσιών. Με τα Μακρονήσια όπου μαρτύρησαν 100.000 Έλληνες κομμουνιστές. Με τα σφαγεία της Ασφάλειας, όπου βασανίστηκαν με τις πιο φρικαλέες μεθόδους χιλιάδες κομμουνιστές και κομμουνίστριες.\n»Τι είμαστε λοιπόν όλοι εμείς, εγκληματίες ή θύματα; Και γιατί παλεύαμε; Δεν αγωνιζόμασταν τάχα για την Ελλάδα και τον Ελληνικό Λαό; Μήπως μέσα από τις γραμμές μας ξεπήδησαν ο θρόνος, οι παρακρατικές οργανώσεις που σκότωσαν τον Λαμπράκη και η Χούντα; Για να μην αναφερθώ στους συνεργάτες των ξένων κατακτητών που πάνω τους στηρίχτηκε η Αμερικανοκρατία που ζει και βασιλεύει μεταμφιεσμένη σε Μνημόνια και Τρόικες που μας έχουν οδηγήσει στο χείλος της εθνικής καταστροφής».


ΑΠΟΚΛΕΙΣΤΙΚΟ - Ντόναλντ Τραμπ: «Πρέπει να τερματίσουμε τις υποχρεωτικότητες»\nΟι εντολές που σχετίζονται με την COVID-19 είναι λανθασμένες και πρέπει να ανακληθούν, δήλωσε ο πρώην πρόεδρος Ντόναλντ Τραμπ στην Epoch Times σε αποκλειστική συνέντευξη.\n«Πρέπει να τερματίσουμε τις υποχρεωτικότητες», δήλωσε ο Τραμπ στον πρώην κορυφαίο σύμβουλο Κας Πατέλ στην εκπομπή «Kash’s Corner» της Epoch Times. Η συνέντευξη θα κάνει πρεμιέρα στις 8 μ.μ. Ανατολική Ζώνη Ώρας στις 7 Φεβρουαρίου στο EpochTV.com.\n«Πρέπει να τερματιστούν και δεν έπρεπε να έχουν ξεκινήσει», πρόσθεσε ο Τραμπ.\nΟ Τραμπ ήταν πρόεδρος όταν ο ιός SARS-CoV-2, ο οποίος προκαλεί την COVID-19, εμφανίστηκε στην Κίνα στα τέλη του 2019. Επί Τραμπ, η ομοσπονδιακή κυβέρνηση δεν επέβαλε υποχρεωτικά εμβόλια ή μάσκες, αλλά ορισμένες πολιτείες και κομητείες απαιτούσαν μάσκες, συμπεριλαμβανομένης της Καλιφόρνιας.\nΥπό τον πρόεδρο Τζο Μπάιντεν πολλοί φορείς άρχισαν να απαιτούν εμβόλια COVID-19 για να πάει κάποιος να δειπνήσει έξω, να πάει σε συναυλίες και ακόμη και να εργαστεί. Ο Μπάιντεν διέταξε να εμβολιαστούν ο στρατός, οι ομοσπονδιακοί εργολάβοι, οι οργανισμοί της διοίκησής του, οι υγειονομικοί και όλοι οι Αμερικανοί που εργάζονται σε εταιρείες με 100 ή περισσότερους υπαλλήλους.\nΌλες οι εντολές έχουν αμφισβητηθεί και ορισμένες έχουν μπλοκαριστεί από τα δικαστήρια, αν και οι εντολές για τις μάσκες έχουν επιβιώσει σε μεγάλο βαθμό από νομικές αμφισβητήσεις.\nΟ Τραμπ δήλωσε στην Epoch Times ότι ο Μπάιντεν, ο οποίος έκανε προεκλογική εκστρατεία με την υπόσχεση να «νικήσει τον ιό», έχει κάνει «πολύ φρικτή δουλειά» στη διαχείριση της πανδημίας.\n«Είναι σαν να μην ξέρουν τι στο διάολο κάνουν. Και ήρθε και είπε: “Θα λύσω την κατάσταση COVID.” Είχαν περισσότερους [θανάτους] στη χρονιά του – και αυτό μετά από όλα όσα αναπτύξαμε, θεραπευτικά, εμβόλια, τα πάντα», πρόσθεσε.\nΟι θάνατοι που αποδίδονται στην COVID-19 ήταν υψηλότεροι το 2021 από ό,τι το 2020, και νέα ρεκόρ κρουσμάτων σημειώθηκαν σε πολλές περιοχές στα τέλη του 2021 ή τον Ιανουάριο.\nΟ Τραμπ εγκατέλειψε το αξίωμά του στις 20 Ιανουαρίου 2021.\nΟ Ρεπουμπλικάνος δεν επέβαλε lockdown στις αρχές της πανδημίας, αλλά οι σύμβουλοί του για τον COVID, ο Δρ. Άντονι Φάουτσι και η Δρ. Ντέμπορα Μπιρξ, συνέστησαν στους ανθρώπους να μείνουν στο σπίτι και πολλές πολιτείες υποχρέωσαν τις λεγόμενες μη βασικές επιχειρήσεις να κλείσουν.\nΟ Τραμπ τελικά διαφοροποιήθηκε από τους κορυφαίους αξιωματούχους υγείας και προέτρεψε την επαναλειτουργία των κλειστών χώρων, δηλώνοντας ως γνωστόν ότι η “θεραπεία” δεν θα πρέπει να είναι χειρότερη από την ίδια την COVID-19.\nΤα lockdown είχαν ελάχιστη έως καθόλου επίδραση στη θνησιμότητα από την COVID-19, κατέληξε μια μετα-ανάλυση 24 μελετών.\nΟ Τραμπ σημείωσε ότι απέκλεισε τα ταξίδια από και προς την Κίνα για τους περισσότερους μη Αμερικανούς περίπου ένα μήνα μετά την πρώτη εμφάνιση του ιού του ΚΚΚ, μια αμφιλεγόμενη κίνηση εκείνη την εποχή. Περιόρισε επίσης δραστικά την παράνομη και τη νόμιμη μετανάστευση λόγω ανησυχιών για μετανάστες που μεταφέρουν τον ιό και καθιέρωσε την επιχείρηση Warp Speed για να επιταχύνει την ανάπτυξη εμβολίων και θεραπευτικών ουσιών για την COVID-19.\n«Έκλεισα όντως τη χώρα μας στην Κίνα και έσωσα εκατοντάδες χιλιάδες ζωές. Και την έκλεισα και στην Ευρώπη, όταν είδα τι συνέβαινε στην Ιταλία, τη Γαλλία και την Ισπανία. Και αυτοί οι δύο εγκλεισμοί … έσωσαν εκατοντάδες χιλιάδες ζωές», δήλωσε.\nΗ πλήρης αποκλειστική συνέντευξη θα κάνει πρεμιέρα στο EpochTV.com στις 8 μ.μ. Ανατολική Ζώνη Ώρας στις 7 Φεβρουαρίου.


Πρέπει τα παιδιά μας να φοβούνται τον κορονοϊό; • Παιδίατρος - Βόλος - Νέα Ιωνία Μαγνησίας\nPosted on 15/01/2021 by Γιώτα Κατοίκου\nΈκλεισε ένας χρόνος που από τον Ιανουάριο του 2019 εμφανίστηκε η επιδημία του κορωναιού. Και δυστυχώς η επιδημία αυτή, που ξεκίνησε από μια πόλη της Κίνας, την Γιουχάν, έφτασε να εξαπλωθεί σε όλο τον κόσμο, και στο βόρειο και στο νότιο ημισφαίριο.\nΙώσεις με κορωναιους είχαμε και παλιότερα, αλλά τα συμπτώματα ήταν αυτά του κοινού κρυολογήματος, δηλαδή ρινικό μπούκωμα, βήχας, ήπιος πυρετός και βράγχος φωνής (λαρυγγίτιδα). Πολύ σπάνια δημιουργούνταν πνευμονίες ή βαρύτερες λοιμώξεις ακόμη και σε ηλικιωμένα άτομα.\nΌμως οι επιστήμονες παρατήρησαν ότι ήδη από το 2002 οι ιοί αυτοί άρχισαν να μεταλλάσσονται και να δημιουργούν βαριές αναπνευστικές λοιμώξεις. Έτσι, το 2002 είχαμε την επιδημία του SARS-CoV-1 (SARS: Severe Acute Respiratory Syndrome coronavirus) και το 2012 την επιδημία MERS (Middle East Respiratory Syndrome coronavirus). Αυτές οι επιδημίες επεκτάθηκαν σε μερικές μόνο χώρες και εξαφανίστηκαν σιγά σιγά από μόνες τους.\nΗ καινούρια επιδημία από τον ιό, που ονομάστηκε COVID-19 (Corona virus 2019) δεν υποχωρεί, με αποτέλεσμα να έχει αλλάξει τις ζωές όλων μας. Μάλιστα επειδή ο συγκεκριμένος ιός έχει μεγαλύτερη μεταδοτικότητα από τους προηγούμενους, μεταφέρεται και από ασυμπτωματικούς φορείς πολύ εύκολα. Μεταδίδεται κυρίως κατά την άμεση επαφή ατόμων, δηλαδή όταν κάποιος βρίσκεται σε απόσταση αναπνοής από τον συνομιλητή του και από δραστηριότητες που προκαλούν “σύννεφο” αναπνευστικών σταγονιδίων (βήχας, φτάρνισμα). Οι επιφάνειες, επίσης, είναι λιγότερο μεταδοτικές. Ο ιός εισέρχεται κυρίως από τη μύτη και το στόμα και επικάθεται στον βλεννογόνο τους από 2-12 ημέρες, μέχρι να προκαλέσει συμπτώματα (περίοδος επώασης).\nΕυτυχώς, η λοίμωξη από COVID-19 είναι λιγότερο συχνή στα παιδιά και αυτό έχει καταγραφεί σε όλες τις χώρες από τις οποίες υπάρχουν δεδομένα. Στην Ελλάδα τα παιδιά σταθερά αποτελούν ποσοστό 6-6,4% του συνόλου των επιβεβαιωμένων κρουσμάτων. Επίσης σε όλες τις μελέτες παγκόσμια έχει βρεθεί ότι τα μικρότερης ηλικίας παιδιά (<9 ετών) μεταδίδουν λιγότερο συχνά τη λοίμωξη από COVID-19. Τα μεγαλύτερα παιδιά, ωστόσο, φαίνεται ότι μεταδίδουν τη λοίμωξη όσο και οι μεγαλύτερες ηλικίες. Αυτός είναι και ο λόγος που γίνεται προσπάθεια για τη διατήρηση της λειτουργίας των σχολείων και των βρεφονηπιακών σταθμών κατά τη διάρκεια της πανδημίας.\nΗ συμμετοχή των παιδιών στο μάθημα από την εξ αποστάσεων εκπαίδευση είναι πολύ δύσκολη και δεν προάγει την απόκτηση νέων δεξιοτήτων και την κοινωνικοποίηση τους. Επιπλέον τα παιδιά αισθάνονται θλίψη που δεν παίζουν με τους συνομήλικους τους.\nΑκόμη καλύτερα, τα παιδιά ακόμη κι αν κολλήσουν τον ιο COVID 19 είναι σε ποσοστό 40-50% τελείως ασυμπτωματικά και η νοσησή τους είναι πολύ ήπια και με 0% θνητότητα! Νοσηλεία ίσως χρειαστούν παιδιά με χρόνια νοσήματα όπως χρόνια πνευμονική νόσο, κακοήθεια, νευρολογικά ή νεφρολογικά προβλήματα και γενετικές ανωμαλίες.\nΓια όλους τους παραπάνω λόγους, αφήνουμε τα παιδιά να πάνε στο σχολείο και τους μαθαίνουμε την προσωπική υγιεινή με πλύσιμο χερών, να χρησιμοποιούν τις μάσκες τους προσεκτικά και να συνεχίσουν τη μάθηση και το παιχνίδι! Η παιδική ηλικία είναι η καλύτερη ηλικία της ζωής τους!!\nΠαιδίατρος, Μsc Δημόσιας υγείας


Παιδικά αντικείμενα προς πώληση ▷ σε Πεύκα στο lalafo.gr ▷ Καινούργια και μεταχειρισμένα παιδικά αντικείμενα!\nΠαιδικά αντικείμενα σε Πεύκα\nΚατηγορίες σε Παιδικά αντικείμενα στην Πεύκα\nΣετ ρουχων Raxevsky,Zara για κοριτσακι 4-6 ολα μαζι 15€!\nΠαιδικά ρούχα & παπούτσια > Σετ ρούχων\nΠαιδικα παπουτσια unisex air jordan,φορεμενα μια φορα!\nΡουχαλακια,παπουτσια αγκαλιας κ\nΠαιδικη συρταριερα αγορασμενη απο το\nΠαιδικά αντικείμενα > Παιδικά έπιπλα\nΡουχα για κοριτσακι 5-7 ετων δινονται ολα μαζι 50€.\nΠαιδικά ρούχα & παπούτσια > Παιδικό outerwear\nΤα καλύτερα παιδικά είδη ✓ προς πώληση σε Πεύκα στο lalafo.gr ✓ Οι καλύτερες τιμές καταχωρήσεων για παιδιά! Αγοράστε καινούργια και μεταχειρισμένα οικονομικά παιδικά είδη σε απευθείας σύνδεση στο ➔ lalafo.gr